vivo Y17 Diperkenal – Sokong bateri 5,000 mAh + 3 Kamera Utama

MANTAP!! vivo Y17 akhirnya muncul dan diperkenal secara rasmi kepada umum. Peranti pintar ini dikuasakan dengan pelbagai spesifikasi menarik termasuklah sokongan bateri gergasi.

vivo Y17 hadir dengan paparan bersaiz 6.35″ IPS LCD HD+ bersama rekaan takuk kecil. Ia dijana oleh cip MediaTek Helio P35 dengan sokongan memori 4GB + 128GB. Turut ditanam dengan teknologi Ultra Game Mode khusus untuk pengalaman gaming lebih lancar.

Peranti ini membawakan sokongan tiga kamera utama AI dengan kombinasi 13MP (f/2.2) + 8MP (f/2.2, Wide Angle) + 2MP (Depth). Kamera swafoto pula sebesar 20MP (f/2.0). vivo Y17 dilengkapi kapasiti bateri yang besar iaitu 5,000 mAh dengan pengecasan pantas 18W. Terdapat juga pengimbas cap jari fizikal pada panel belakang peranti.

vivo Y17 dihias dengan dua pilihan warna yang menarik iaitu Mineral Blue dan Mystic Purple. Peranti ini ditawarkan di pasaran India pada harga Rs.17,990 (kira-kira RM1,063).


Machines Menawarkan Potongan Harga Apple Watch Sehingga RM2000?!

Kepada mereka yang ingin memiliki jam pintar Apple Watch, sekarang adalah masa yang sesuai untuk anda membelinya! Apple Watch kini menerima potongan harga yang sukar dipercaya, lebih daripada RM 2000 dari harga asal.Apple Watch Stainless Steel Sport Band kini dijual pada harga RM1,249 (harga asal RM2,499) untuk model 38mm dan RM1,374 (harga asal RM2,749) bagi model 42mm. Walaupun model Aluminium dan Stainless Steel ini memiliki spesifikasi yang sama, rekaan luaran edisi Stainless Steel kelihatan lebih premium, kerana ianya diperbuat daripada besi tahan karat 316L, dengan permukaan jam dilindungi kaca nilam yang tahan lasak.

Selain jam, tali jam Apple Watch turut menerima potongan harga, di mana Apple Watch dengan Milanese Loop kini berharga RM1,499, manakala Apple Watch Stainless Steel Case dengan Link Bracelet pula berharga RM2,149 sahaja berbanding RM4,299 sebelum ini. Stok agak terhad memandangkan model baru Apple Watch akan tiba di Malaysia tidak lama lagi.

Untuk maklumat lanjut, anda boleh menyemak harga Apple Watch di Machines.


Samsung Galaxy J7 Prime 2 Diperkenalkan Dengan Samsung Pay Mini

Samsung secara senyap telah melancarkan Samsung Galaxy J7 Prime 2 ke pasaran India beberapa hari lepas. Ia sebuah peranti yang hadir dengan spesifikasi kelas permulaan bersama rekaan tradisional menggunakan tubuh badan berasaskan logam.

Peranti ini dilengkapi skrin bersaiz 5.5” TFT LCD (1920 x 1080p) yang dikuasakan cip pemproses Exynos siri-7, RAM 3GB, dan storan 32GB yang menyokong kad mikroSD. Dimuatkan bersama kamera utama 13 MP f/1.9 dan kamera depan 13 MP f/1.9, peranti ini turut dijana bateri sebesar 3,300mAh.

Galaxy J7 Prime 2 dioperasikan oleh Android Nougat serta menyokong ciri Samsung Pay Mini yang dilengkapkan dengan fungsi pengimbas cap jari di sebelah depan. Telefon pintar ini dijual di India dengan pilihan warna emas dan hitam pada harga INR13,990 (sekitar RM840) seunit.


KIIT Tersenarai Pada Kedudukan ke-201 ke atas di Seluruh Dunia dalam Times Higher Education Impact Rankings

– Menduduki tempat ke-86 untuk ‘Reduced Inequalities’ di Seluruh Dunia

BHUBANESWAR, India, 27 April 2021 /PRNewswire/ — Amal bakti merupakan jawapan terbaik terhadap kata-kata yang menyentuh hati. Dengan berpegang kepada prinsip tersebut, Kalinga Institute of Industrial Technology (KIIT) Deemed to be University Bhubaneswar, kekal menerajui perjuangan dalam kesamaan dan pencapaiannya sedia dimaklumi. KIIT telah disenaraikan antara universiti terbaik di dunia dalam penarafan Times Higher Education (THE) Impact Rankings-2021 ((Penarafan Impak 2021) yang diumumkan pada 21 April 2021. Komitmen KIIT terhadap kelestarian dan Kesaksamaan mendapat pengiktirafan daripada THE.

Setiap tahun, Times Higher Education melakukan penarafan terhadap institusi pendidikan tinggi di seluruh dunia yang dinilai berdasarkan impak dan hubungan universiti terhadap komuniti. Disebabkan KIIT telah memenuhi semua kriteria Matlamat Pembangunan Lestari Pertubuhan Bangsa-Bangsa Bersatu, THE telah meletakkan KIIT pada tangga ke-201 ke atas dalam penarafan Impak tersebut secara keseluruhan. Penarafan Impak oleh Times Higher Education ini menilai tanggungjawab sosial universiti di seluruh dunia.

Ia juga turut menduduki tempat ke-86 untuk ‘Reduced Inequalities’ SDG. Bagi kategori ini, ia telah diletakkan bersama-sama dengan 100 buah universiti lain di dunia sekurang-kurangnya dalam satu parameter yang sama. KIIT telah memperoleh kedudukan di tempat 101 ke atas untuk ‘Partnership for The Goals’ dan 201 ke atas untuk ‘Quality Education & Peace’ serta untuk ‘Justice & Strong Institutions’. Ia merupakan satu-satunya universiti di India timur yang mencapai penarafan yang amat mengagumkan itu. Pada tahun 2020, KIIT telah berada pada kedudukan 501 ke atas. KIIT juga merupakan pemenang ‘Awards Asia 2020’ bagi kategori ‘Workplace of the Year’ oleh Times Higher Education.

Times Higher Education Impact Rankings merupakan satu-satunya badan prestasi global yang menilai universiti berdasarkan Matlamat Pembangunan Lestari Pertubuhan Bangsa-Bangsa Bersatu (SDG). Times Higher Education melakukan perbandingan yang sangat komprehensif dan seimbang merangkumi empat bidang luas seperti penyelidikan, pengawasan, pembantuan dan pengajaran.

KIIT berkembang maju dengan mencapai kedudukan yang mengagumkan dalam pengajaran, penyelidikan, penerbitan dan lain-lain. Yang lebih menakjubkan lagi ialah KIIT telah menjalankan tanggungjawab sosialnya dengan penuh keikhlasan dan dedikasi sejak penubuhannya.

Dr. Achyuta Samanta, Pengasas KIIT & KISS berkata, “Beberapa buah institusi dan universiti telah ditampilkan dalam penarafan dunia ini yang menjadi kebanggaan negara. Kami gembira kerana KIIT Deemed to be University memperoleh kedudukan antara yang terbaik dalam Impact Rankings oleh Times Higher Education (THE) ini, kerana ia telah berusaha untuk mengekalkan kecemerlangan dalam tanggungjawab sosial.”

Hubungan Media:  Dr. Shradhanjali NayakPengarah Perhubungan AwamKIIT Deemed to be UniversityTel- +91 674 2725113director.pr@kiit.ac.in

Keywords: Computer/Electronics Education Higher Education Publishing/Information Service Workforce Management/Human Resources Feature News Releases Survey, Polls & Research STEM (Science，Technology，Engineering，Mathematics)


LG Watch Sport Menjadi Peranti Pertama Terima Kemas Kini Android 8.0 Oreo

Berdasarkan daripada perkongsian yang dibuat oleh pembangun Android Wear iaitu Hoi Lam melalui akaun Google+ miliknya, peranti Android Wear sudah boleh menerima kemas kini terbaru Android Oreo. Namun begitu, ketersediaan kemas kini ini juga sebenarnya bergantung kepada model yang dibuat oleh pengeluar peranti Android Wear tersebut dan setakat ini tiada senarai model mana yang akan menerima kemas kini Android Oreo ini. Menurut sumber, setakat ini hanya LG Watch Sport sahaja yang telah menerima kemas kini tersebut dan berkemungkinan besar akan mula diterima pada model Android Wear yang lain tidak lama lagi.

Mungkin tidak banyak pembaharuan besar yang akan diterima melalui kemas kini ini, tetapi beliau telah berkongsi beberapa penambahbaikan untuk pengguna Android Wear seperti tetapan kekuatan getaran notifikasi, pilihan untuk mengunci sentuhan pada paparan apabila basah, sokongan tujuh bahasa baru, saluran notifikasi, penjimatan bateri dengan mengehadkan pengoperasian secara latar, dan banyak lagi.


Fungsi VoLTE Kini Diaktifkan Pada Model OnePlus 2 Melalui Kemas Kini OxygenOS v3.5.5

OnePlus telah mengemas kini peranti flagship 2015, OnePlus 2 kepada OxygenOS versi terbaru, v3.5.5. Versi terbaru ini membawakan pelbagai fungsi baru dan tambah baik, dan salah satu yang menarik perhatian adalah pengaktifan servis VoLTE.

Perubahan tersebut membawakan OnePlus 2 lebih selaras dengan mobil sekarang ini dan memberikan sentuhan antaramuka yang lebih moden. Untuk pengetahuan anda, terdapat beberapa perubahan yang dilakukan kepada sistem baru ini dengan:-


vivo Y17 Ditawarkan Di Malaysia Pada Harga RM999 – Ketersediaan Bermula 11 Mei 2019

Sedia maklum, pra-tempah untuk vivo Y17 telah pun dibuka sehingga 10 Mei 2019. Bagi menambah keriangaN, vivo hari ini memaklumkan bahawa vivo Y17 bakal tersedia secara rasmi di pasaran Malaysia pada 11 Mei 2019. Harga yang ditawarkan adalah RM999 sahaja.

Lebih menarik, vivo menawarkan hadiah eksklusif berupa jaminan waranti tambahan (6 bulan) dan vivo bluetooth speaker secara percuma untuk setiap pembelian model tersebut. Tunggu apa lagi? Mark your date. RUGI KALAU TAK BELI!! Maklumat lanjut, sila layari vivo.


Cara Jimat Data Jika Anda Hotspot Dari Smartphone Ke Komputer/Laptop

Memandangkan ramai yang bekerja dari rumah ketika musim COVID-19 ini, pasti ramai yang menggunakan hotspot dari smartphone ke komputer/laptop kerana bagi mereka yang berada di kampung, mungkin kemudahan WiFi tidak ada di kediaman.

Satu kerisauan yang pasti di fikiran adalah untuk menjimatkan kuota data ketika menggunakan hotspot dari smartphone. Kali ini kami kongsikan cara untuk anda mengawal data yang digunakan komputer/laptop ketika bekerja agar anda boleh memanjangkan jangka hayat kuota data anda.

Pertama, pastikan komputer atau laptop anda sudah disambungkan pada sambungan hotspot smartphone anda. Right-click tetikus anda pada sambungan WiFi tersebut dan pilih Open Network & Internet Setting.
Kemudian pilih Change connection properties.

Klik untuk aktifkan fungsi Set as metered connection. Pada kebiasaannya, ini sudah cukup memadai untuk menjimatkan data anda, namun untuk mengawal data dengan lebih terperinci, sila rujuk sambungan langkah seterusnya.

Pilih fungsi Set a data limit to to help control data usage on this network.

Klik Set limit.

Pilih Monthly dan hari kitaran kiraaan data. Kemudian masukkan had data dan unit yang anda mahukan. Klik Save untuk simpan tetapan ini.
Akhir sekali, pastikan anda mengaktifkan pilihan Always pada tetapan Background data untuk menghadkan data yang digunakan Windows.


Lesen Dagangan HUAWEI Bakal Dilanjutkan Selama 2 Minggu Lagi?

Memetik laporan terbaru daripada Reuters, pentadiran Amerika Syarikat (AS) dikatakan bakal mengeluarkan pelanjutan lesen yang membenarkan syarikat AS untuk terus melakukan perniangaan dengan HUAWEI Technologies CO ltd. Lanjuran selama dua minggu ini dilihat jauh lebih pendek berbanding sebelum ini. Pun begitu, sumber memberitahu ia masih belum dimuktamadkan lagi disebabkan oleh halangan peraturan.

Imbas kembali, sebelum ini Presiden Amerika Syarikat, Donald Trump telah meletakkan HUAWEI dalam senarai hitam yang menghalang syarikat gergasi itu daripada menjalankan sebarang urusan perniagaan dengan syarikat teknologi Amerika Syarikat – ekoran mendakwa HUAWEI menjadi pengintip rahsia kerajaan China sekaligus menganggap sebagai ancaman keselamatan.


Samsung Rancang Hasilkan Cip 10nm Generasi Kedua Tahun Ini

Eksekutif Semikonduktor Samsung baru-baru ini telah mengadakan perjumpaan dengan jemputan istimewa bersama pelanggan baru berpontensi di Lembah Silikon bagi menyakinkan lebih banyak pembuat cip untuk menggunakan cip yang dihasilkan oleh Samsung.

Menurut kenyataan yang dikeluarkan, Samsung dipercayai akan menghasilkan teknologi pembuatan cip 10nm generasi kedua pada penghujung tahun ini yang menjanjikan 10% lebih prestasi berbanding generasi sebelumnya.

Di dalam acara perjumpaan tersebut juga, Samsung telah mengumumkan perancangan untuk penghasilan cip 14nm dengan kos yang telah dioptimumkan bagi mengurangkan kos pembuatan cip tersebut. Sebagai rujukan, cip 14nm keluaran Samsung sebelum ini telahpun digunakan pada pemproses Qualcomm Snapdragon 820 keluaran Qualcomm dan juga A9 keluaran Apple.


PlayStation 4 Pro 2TB, God of War Bundle Tersedia Di Malaysia Bermula 11 Januari 2019 – Harga Bermula RM1,799

Berita baik untuk peminat setia playstation tempatan, Sony Interactive Entertainment membawakan berita gembira buat anda semua apabila mengumumkan varian baru Playstation 4 Pro 2TB dan God of War Bundle bakal tersedia di Malaysia bermula 11 Januari 2019.

God of War Bundle didatangkan dengan konsol Playstation 4 standard (PS4 Pro 1 TB) , DUALSHOCK®4 wireless controller serta versi cakera Blu-ray eksklusif dari permainan PS4 “God of War”. God of War Bundle akan tersedia pada harga RM 1,799 untuk seunit.

Bagi model playstation 4 Pro 2TB pula, ia didatangkan dengan dua kali saiz storan berbanding model standard. Sekaligus, ia dilihat memiliki lebih banyak ruang untuk muat turun dan penyimpanan aplikasi. Ia membawakan tanda harga RM 1,949 seunit.


Video Pelik OnePlus 5T Tunjukkan Samsung Galaxy Note8 Ketinggalan

OnePlus sering mengeluarkan video-video menunjukkan peranti mereka menawarkan kepantasan dari segi prestasi dan pengecasan. Kali ini dalam sebuah video terbaru menunjukkan mereka membuat perbandingan antara dua telefon pintar iaitu OnePlus 5T dan Samsung Galaxy Note8.

Video promosi itu mempamerkan dua lelaki tidak berbaju sedang berdiri yang sedia untuk direjam dengan pokok kaktus. Mereka dikehendaki membuka 20 aplikasi yang biasa dibuka setiap hari untuk menguji kepantasan peranti masing-masing. Peranti mana yang lebih cepat dalam membuka dan menutup aplikasi, individu itu akan keluar dahulu dari lapang sasar.

Apa yang mengejutkan dalam ujian ini, peranti OnePlus 5T lebih pantas melakukan tugasan tersebut jika dibandingkan dengan Samsung Galaxy Note8. Mungkin video daripada OnePlus ini sedikit kreatif dan pelik daripada video-video dari pengeluar telefon pintar lain.

Difahamkan dua peranti yang diuji itu memiliki cip pemproses yang sama iaitu Qualcomm Snapdragon 835.


Pembesar suara HUAWEI Sound baharu hasil kerjasama dengan Devialet – Era baharu Hi-Fi tanpa wayar

SHENZHEN, China, 22 Okt. 2020 /PRNewswire/ — Huawei melancarkan pembesar suara tanpa wayar baru dalam Siri HUAWEI Sound, hasil kerjasama dengan gergasi akustik Devialet, pada 22 Oktober 2020. Kedua-dua syarikat ini telah bekerjasama melancarkan HUAWEI Sound X pada tahun 2019, yang merupakan pembesar suara tanpa wayar premium pertama seumpamanya yang menjadikan teknologi audio dan akustik terkemuka boleh diakses secara meluas oleh pengguna biasa dan penggemar audio.

HUAWEI Sound generasi akan datang ialah ciptaan terhebat hasil perkongsian Huawei X Devialet, dengan semua pembesar suaranya menggunakan reka bentuk akustik yang dipatenkan Devialet untuk kerendaman yang lebih hebat. HUAWEI Sound jauh lebih kecil berbanding Sound X, tetapi memberikan rendaman audio penuh yang lebih baik dan membuktikan kemampuan unik dan pelengkap Huawei dan Devialet.

Produk generasi terbaru ini menggunakan reka bentuk akustik empat pembesar suara yang berdaya cipta, hasil daripada keunggulan Devialet yang tiada tandingan dalam kepakarannya, dengan wufer 40W 4-inci dan tiga pembesar suara 5W julat penuh yang boleh digunakan bersama-sama. Walaupun penampilan HUAWEI Sound yang tidak begitu menonjol, ia menghasilkan kekuatan yang mengagumkan, hasil konfigurasi Push-Push Devialet, yang membolehkan dua radiator pasif saling menguatkan untuk mengatasi getaran gelombang belakang. Ini dengan ketara mengurangkan herotan yang dihasilkan daripada gema diafragma, dan memastikan kestabilan yang tiada tandingannya di bawah tetapan kelantangan tinggi hingga 90 dB, seterusnya menghasilkan audio yang sangat jelas dan bebas herotan pada setiap saat.

Bunyi bes yang bertenaga sentiasa merupakan ciri paling menonjol siri HUAWEI Sound, dan produk serba baharu ini meningkatkan lagi tarafnya, dengan menggabungkan teknologi SAM® 2.0 Devialet, struktur “1 wufer + 2 unit pasif” buat julung kalinya. Model akustik yang sangat rumit ini menggunakan pemodelan teliti dan kawalan anjakan pada wufer dan radiator pasif, untuk memastikan getaran serentak besar secara maksimum pada frekuensi rendah bebas herotan dan julat dinamik yang luas. Hasilnya, nada bes lebih dalam dan penuh pada HUAWEI Sound.

Teknologi SAM® Lanjutan memudahkan perendaman yang memuncak, memberikan pengalaman persis konsert langsung kepada pendengar dari keselesaan ruang tamu mereka sendiri. Dimantapkan lagi dengan rekaan SAM® 2.0 dan Push-Push, HUAWEI Sound menghasilkan audio yang memperdengarkan kekuatan dan kuasa tanpa batas, sambil mengekalkan tahap kesetiaan yang menakjubkan, mewakili paradigma baharu yang luar biasa untuk pembesar suara tanpa wayar.

Teknologi Devialet SPACE™, untuk bunyi sekeliling 360° yang asli

HUAWEI Sound serba baharu ini turut didatangkan dengan tiga twiter jarak jauh yang sama rata (iaitu pada sudut 120°), dilengkapi dengan Teknologi Devialet SPACETM, yang mampu memenuhi ruangan dengan bunyi lirikal dan sekeliling 360°, untuk suasana mendengar yang mengimbau semula pengalaman dewan konsert yang hebat.

SPACE™ menyangkal anggapan tradisional bahawa bunyi sekeliling memerlukan beberapa pembesar suara yang ditempatkan secara strategik di seluruh ruangan, dengan memisahkan isyarat input menjadi suara langsung, suara yang dipantulkan dan bunyi ambien, melalui algoritma khusus. Tiga pembesar suara yang berorientasikan arah yang berbeza kemudian menerima isyarat berdasarkan lokasi pendengar, dan bersama-sama menghasilkan kesan bunyi sekeliling yang menakjubkan daripada satu peranti, melampaui batasan ruang yang wujud dalam mana-mana bilik.

*Anda perlu memilih Mod Devialet SPACE™ Soundstage dalam Aplikasi AI Life HUAWEI untuk ciri ini.

Selain itu, HUAWEI Sound menawarkan empat kesan bunyi yang memperkayakan: Devialet SPACETM Soundstage, Vokal, Hi-Fi, dari Bes, yang menambahkan rasa segar baharu pada mana-mana genre muzik, daripada simfoni dan aria hinggalah lagu-lagu rock! Tetapan ini sangat mudah dikonfigurasikan dalam aplikasi HUAWEI AI Life.

Lebih banyak kaedah untuk berhubung, dengan penghantaran audio ketik untuk pindahkan yang ditambah baik

HUAWEI Sound juga menawarkan kemudahan yang tidak dapat ditandingi, dengan dilengkapi dengan pelbagai kemampuan penyambungan, termasuk Bluetooth (LDAC), UPnP, dan sambungan 3.5 mm AUX-in.

*Kabel 3.5mm AUX-in merupakan pembelian yang berasingan.

HUAWEI Sound juga menggabungkan ciri ketik-untuk-pindahkan yang inovatif, yang membolehkan pengguna mengarahkan main balik audio telefon ke pembesar suara dalam sekelip mata, hanya dengan mengetik telefon pada pembesar suara. LDAC juga disokong, yang membolehkan penghantaran Bluetooth definisi tinggi sehingga 990 kbps (nilai teori), tiga kali ganda nilai Bluetooth standard.

*OneHop Audio Sharing hanya disokong pada telefon Android yang beroperasi pada Android 5.1.1 atau lebih baharu, dengan NFC diaktifkan dan skrin telefon dihidupkan. Pada masa ini ia tidak disokong pada iOS.

HUAWEI Sound mewarisi gaya premium Sound X terdahulu, dengan lapisan khas yang menampakkan permukaan licin dan berkilat yang kelihatan seolah-olah sebuah piano besar. Bahagian bawahnya pula dilapisi dengan kain grid gentian berkilat, untuk penghantaran bunyi yang bebas dan mudah, serta perlindungan terhadap percikan debu. Muzik yang dimainkan HUAWEI Sound mempunyai kesan membawa pendengar ke lokasi konsert langsung — suatu pengalaman yang intim tetapi agung.

HUAWEI Sound menggabungkan kehebatan tiada tandingan Huawei dalam teknologi komunikasi dan keupayaan akustik terkemuka Devialet, untuk memberikan pengalaman mendengar yang membangkitkan kenangan yang unik. Pelancarannya menyingkap era baharu untuk Hi-Fi tanpa wayar, dan gema emosi dari lagu-lagu dan bunyi kegemaran kami dapat dihasilkan semula dengan setia oleh pembesar suara Hi-Fi yang ringkas di rumah.

Keywords: Computer/Electronics Consumer Electronics Household Products Household/Consumer/Cosmetics Retail New products/services


Gmail Menambah Ciri Baharu – Pulihkan Kandungan Email Terpadam Hanya Satu Klik!

Baru-baru ini Google telah membuat penambahbaikan pada Gmail, di mana sokongan ciri baharu iaitu butang Undo / Redo telah ditambah pada kemas kini ini. Bermakna anda tidak perlu lagi risau kandungan dalam email terpadam atau tidak disimpan.

Walaupun ramai juga yang menggunakan pintasan pada papan kekunci: (Ctrl + Y (Cmd + Y) dan Ctrl + Z (Cmd + Z), tetapi bagi yang tidak mengetahui fungsi pintasan ini mereka masih ada cara yang lebih mudah dengan hanya tekan pada butang Undo / Redo.

Tambahan lagi, dalam kemas kini ini juga tersedia pintasan untuk Garis Batal dan keupayaan untuk memuat turun mesej sebagai fail .EML, maknanya anda tidak perlu risau fail format tidak serasi pada aplikasi pihak ketiga atau Microsoft Outlook.


IPhone 11 Masih Menjadi Kegemaran Pengguna: iPhone 12 Mini Pula Tidak Popular!

Menurut Apple, Sungguhpun jualan siri iphone 12 memberangsangkan, namun bagi model iphone 12 Mini, ia mengecewakan apabila tidak mendapat tempat dalam hati pengguna.

Menurut data penyelidikan terbaru dari CIRP, dari segi penjualan iPhone keseluruhan pada suku kedua 2021, siri iPhone 12 berkembang pesat untuk memenuhi pasaran AS. Data ini dikeluarkan beberapa hari sebelum jangkaan pendapatan kewangan suku kedua Apple. Di antara semua model baru, iPhone 12 6.1 inci adalah yang paling popular, diikuti oleh iPhone 12 Pro Max dan iPhone 12 Pro.

Sekali lagi, iPhone 12 mini akhirnya menjadi model yang paling tidak popular, menunjukkan bahawa telefon bimbit bersaiz padat tidak popular di Amerika Syarikat. Ini mungkin salah satu sebab mengapa Apple tidak dijangka akan melancarkan versi “mini” tahun depan. Malah iPhone SE dan iPhone XR dengan harga lebih rendah akan mengatasi iPhone 12 mini pada tahun 2020.

Apa yang menarik dan mengagumkan mengenai data ini adalah bahawa walaupun iPhone 11 dikeluarkan pada tahun 2019, ia masih laku dengan baik.

Menurut statistik CIRP, ia adalah model paling popular pada suku kedua, memperoleh bahagian pasaran 24%. Laporan sebelumnya menyatakan bahawa iPhone 11 dan 2020 SE adalah dua telefon pintar paling popular pada tahun 2020.


Zon Perbandingan: Redmi Note 8 Pro VS Realme 5 Pro VS HONOR 9X Pro

Redmi Note 8 Pro baru sahaja dilancarkan dan pastinya ia merupakan peranti yang berkuasa bagi kelasnya. Jom kita lihat perbandingan peranti ini dengan Realme 5 Pro dan HONOR 9X Pro.


TOP 10 Iklan Popular Tahun Baru Cina 2019 Di YouTube Malaysia

Filem pendek atau iklan yang melambangkan perayaan tertentu sudah menjadi kebiasaan bagi semua masyarakat Malaysia, apatah lagi filem pendek atau iklan tersebut sering membawa sentimental dan makna yang tersembunyi.

Perayaan Tahun Baru Cina 2019 ini, kita juga memperlihatkan banyak filem pendek CNY 2019 yang penuh bermakna. Kami ada menyenaraikan Top 10 eRing’s pick, manakah satu menjadi kegemaran anda? Ataupun anda ada video lain yang ingin dikongsikan? Komen la…


Nikmati Potongan Harga Dan Hadiah Percuma Bersempena Gelombang Kedua Sambutan Ulang Tahun Ke-5 HONOR Malaysia

Sebelum ini HONOR Malaysia telah menyambut ulang tahun ke 5 mereka. Ekoran daripada respond positif yang ditunjukkan oleh peminat, maka HONOR kini bakal melaksanakan 1 lagi tawaran hebat dalam tempoh terhad.

Bermula dari 8 hingga 17 Julai, anda boleh membeli peranti HONOR 10 pada harga RM859 sahaja. Anda akan menikmati potongan harga mencecah RM540 berdasarkan harga asalnya iaitu RM1399.

Lebih menarik, anda akan menerima hadiah percuma yang berupa HONOR Travel Bag.

Selain itu, pembeli yang membeli peranti yang tersenarai ini turut akan menerima potongan harga seperti berikut:

Promosi ini tidak tertakluk kepada telefon pintar sahaja tetapi juga aksesori daripada HONOR:

Keterujaan promosi ini tidak terhenti disini. Anda boleh menerima baucer bernilai sehingga RM50 apabila anda berbelanja melebihi nilai tertentu.

Sebagai tambahan, anda juga berpeluang membawa pulang beg Moschino (1 pemenang) atau sepasang HONOR FlyPods Lite (3 pemenang) dengan menjawab beberapa soalan di HiHonor Online Official Store. Ikuti langkah ini:

Bagi mendapatkan maklumat lanjut, anda boleh melayari laman rasmi Facebook HONOR atau terus ke laman sesawang rasmi e-commerce HONOR .


Challenge Calendar, pastikan anda kekal fokus dalam mencapai sasaran

Challenge Calendar memastikan anda kekal fokus dalam mencapai sasaran anda. Caranya mudah sahaja, anda cuma perlu mencipta objektif yang anda ingin capai di dalam aplikasi. Kemudian masukkan sasaran harian yang anda ingin capai, selepas itu pilih imej yang sesuai.

Challenge Calendar akan mengingatkan anda tentang sasaran yang anda ingin capai, lantas memberikan anda motivasi dan peringatan untuk melakukan tugasan yang telah ditetapkan. Apabila anda selesai melakukan sasaran harian, anda boleh menandakan ia telah dicapai dan lakukan sasaran yang berikutnya.


Moto Z2 Force Edition Diumumkan Bersama Moto Mod Kamera 360 Terbaru

Motorola akhirnya mengumumkan keluaran terbaru Moto Z2 edisi Force. Peranti yang popular dengan kebolehan modular ini juga diperkenalkan dengan mod baharu yang menampilkan kamera 360 darjah di negara Eropah dan beberapa negara Timur Tengah yang lain.

Moto Z2 Force didatangkan dengan paparan OLED 2K (2560x1440p) berukuran 5.5 inci dengan keistimewaan panel depan ShatterShield. Kerangka bodi dikuatkan lagi dengan aluminium siri 7000 menjadikan ia tahan lasak termasuk kalis air, debu dan hentakan.

Sementara bahagian dalaman menerima set cip Qualcomm Snapdragon 835, sistem operasi Android 7.1.1 Nougat diikuti memori RAM 4GB dan ROM 64GB, turut menyokong storan tambahan. Kapasiti bateri pula diturunkan dari model sebelumnya dari 3,500mAh kepada 2,730mAh sekarang ini. Walaupun bateri yang sedikit kecil, ia masih lagi menyediakan pengecasan pantas 15W TurboPower.

Selain itu, kehebatan kamera yang terletak di bahagian belakang memuatkan dua sensor 12 Megapiksel f/2.0, mampu merakam gambar monochrome dan standard. Fungsi tambahan seperti PDAF, AF, EIS dapat membantu menghasilkan gambar bokeh. Namun, ketiadaan bantuan OIS bukan penghalang peranti ini untuk merakam video sehingga kualiti 4K.

Kamera depan 5 Megapiksel didapati tidak banyak membantu dari segi penggambaran tetapi ia cukup sekadar memuaskan. Ciri lain yang dipadatkan termasuk dua slot kad SIM, NFC, Wi-Fi 802.11ac MIMO, Bluetooth 4.2 (v5.0 apabila kemas kini Android O) dan USB Type-C. Agak mengecewakan, tiada lagi kehadiran bicu 3.5mm audio jack tetapi boleh mendengar lagu menggunakan adapter sama seperti iPhone 7.

Dalam masa yang sama, Motorola juga mengumumkan modular terbaru Moto Mod 360 Camera boleh merakam pemandangan 360 darjah dalam kualiti 4K dan audio 3D. Bagi memudahkan pengguna, rakaman video dan gambar boleh terus disunting menerusi telefon pintar Moto Z2 Force. Modular ini dijual pada harga USD299 (lebih kurang RM1,281) bermula 10 Ogos depan.

Baca juga : Pelancaran Rasmi Moto Z2 Play Di Malaysia dan Motorola Mod


Moto G5S Plus, Buah Tangan Baru Lenovo

Lenovo Mobile Malaysia hari ini telah mengumumkan akan membawa model terbarunya dari siri G yang diberi nama Moto G5S Plus di pasaran Malaysia tidak lama lagi.

Menawarkan spesifikasi yang menarik, ia menampilkan paparan skrin 5.5 inci dengan resolusi HD penuh, sokong Snapdragon 625, memori 3GB serta storan 32GB. Lensa penggambaran pula mengikut trend terkini, di mana hadir dengan dwi kamera beresolusi 13 MP + 13 MP serta kamera hadapan beresolusi 8 MP menyediakan mod Beauty.

Apa yang menariknya telefon pintar ini, ia menyokong Android 7.1.1 Nougat dengan paparan antaramuka asal Android. Lenovo juga memberitahu, kemas kini Android 8.0 Oreo untuk peranti ini juga akan diperkenalkan tidak lama lagi.

Buat masa sekarang harga Moto G5S Plus masih belum diumumkan. Tetapi menurut Lenovo Mobile Malaysia, harga jualannya lebih murah dari harga pengenalan Moto G5 Plus yang diperkenalkan pada awal tahun ini. Jangan lupa ikuti eRing untuk info terkini Moto G5S Plus!


Samsung Sedang Mencuba Dua Jenis Paparan Pada Prototaip Galaxy Note 6

Seperti yang telah kita ketahui, Samsung telah mengambil langkah untuk melancarkan Samsung Galaxy Note 6 lebih awal dari tahun-tahun sebelum ini. Bahkan pengeluar dari Korea Selatan itu juga dipercayai sedang giat mencuba prototaip model yang paling dinanti-nantikan itu.

Walaupun masih belum banyak maklumat berkaitan spesifikasi yang berjaya didedahkan, baru-baru ini ada sumber yang boleh dipercayai telah mendedahkan bahawa Samsung sebenarnya telah menghasilkan dua versi untuk Galaxy Note 6, tetapi hanya salah satu daripada versi tersebut akan dilancarkan secara rasmi.

Berdasarkan kepada pendedahan tersebut, dipercayai pihak Samsung berkemungkinan besar telah menghasilkan dua jenis prototaip untuk model Galaxy Note 6 yang tampil dengan paparan rata dan juga paparan melengkung sama seperti Samsung Galaxy S7 edge.

Malah ada juga maklumat yang mendedahkan bahawa Galaxy Note 6 bakal menyokong paparan skrin QHD Super AMOLED berukuran 5.8 inci dengan sokongan kapasiti bateri mencecah sehingga 4000mAh. Namun begitu, ia masih lagi belum dapat disahkan kesahihannya.


HONOR 8X Turun Harga, Kini Dijual Pada RM849 – Bermula Sekarang!!

Dalam keringan menyambut kedatangan HONOR 8C, HONOR hari ini membawakan satu lagi berita baik buat peminatnya dengan mengumumkan penurunan harga untuk model HONOR 8X .

Bermula HARI INI, HONOR 8X boleh dimiliki hanya pada harga RM849 sahaja (harga asal RM 949). Bagi yang berminat, anda boleh memilikinya menerusi gedung beli belah atas talian HiHonor, Honor Experiece Store, dan kedai rasmi Honor seluruh negara.

Sebagai alternatif, anda juga boleh membelinya secara atas talian menerusi platfom e-dagang seperti Shopee, Lazada, dan 11street. Tunggu apa lagi? Grab yours now! Maklumat lanjut, layari HONOR Malaysia.


Panasonic P55 Max Dilancarkan – Bateri Berkapasiti 5,000mAh

Jenama terkenal Jepun, Panasonic baru-baru ini telah melancarkan telefon pintar terbaru P55 Max di pasaran India. Tidak banyak yang perlu dinyatakan, cuma peranti ini didatangkan paparan skrin jenis IPS 5.5 inci dengan resolusi 710p. Lengkungan gelas 2.5 darjah di panel depan memberikan keselesaan semasa menggenggamnya.

Dikuasakan cip pemproses MediaTek MT6737, memori RAM 3GB serta 16GB ruang storan juga menyokong storan tambahan. Konfigurasi kamera 13 Megapiksel di belakang dan 5 Megapiksel di depan melengkapkan fungsi penggambaran peranti ini. Seterusnya, sistem operasi Android 7.0 Nougat ini mendapat saluran kuasa daripada bateri berkapasiti 5,000mAh di belakangnya.

Panasonic P55 telah dikeluarkan bersama warna pilihan seperti hitam dan emas pada harga INR8,499 (kira-kira RM556) seunit. Namun, ketersediaan di pasaran selain India, masih belum diketahui lagi.


Touch ‘n Go eWallet Mudahkan Transaksi Bayaran Tempat Letak Kereta Dengan Ciri ‘Street Parking’ Baharu

Selain pembayaran tol, Touch ‘n Go eWallet kini menawarkan lebih banyak kemudahan mobiliti kepada pengguna jalan raya. Terbaru, Touch ‘n Go eWallet telah menyediakan kemudahan pembayaran tempat letak kereta ‘street parking’ di bawah bidang kuasa Dewan Bandaraya Kuala Lumpur (DBKL), Majlis Perbandaran Subang Jaya, Perbadanan Putrajaya, Majlis Daerah Kuala Langat Selangor dan Majlis Perbandaran Kota Bharu.

Meskipun kemudahan ini sudah pun dilaksanakan di lima daerah tersebut, namun Touch ‘n Go eWallet giat bekerjasama dengan majlis perbandaran lain di seluruh Malaysia untuk menyediakan lebih banyak pilihan pembayaran tempat letak kereta untuk pengguna pada masa akan datang.

Pada masa sama, Touch ‘n Go eWallet juga kini menganjurkan dua (2) promosi berterusan bertujuan memberi ganjaran kepada para pengguna yang menggunakan perkhidmatan tanpa tunai dan membuat bayaran menerusi ciri ‘street parking’. Maklumat promosi adalah seperti berikut:

Mulai sekarang hingga 31 Disember 2019, pengguna Touch ‘n Go eWallet boleh nikmati pulangan tunai sehingga RM3 apabila menggunakan ciri ‘street parking’. Promosi terhad kepada lima (5) pulangan tunai sahaja (jumlah terkumpul maksimum adalah sehingga RM3.00) setiap bulan bagi setiap pengguna untuk sepanjang tempoh promosi. Pulangan tunai akan dikreditkan ke akaun Touch ‘n Go eWallet pengguna dalam tempoh 3 hari bekerja.

Mulai sekarang hingga 22 Disember 2019, para pengguna berpeluang untuk sertai cabutan bertuah ‘Park & Win’ apabila menggunakan ciri ‘street parking’ sekurang-kurangnya dua (2) kali seminggu sepanjang tempoh promosi. Pengguna yang layak juga berpeluang memenangi dua (2) tiket Tayangan Perdana TGV untuk menonton mana-mana filem! Hadiah termasuk satu (1) kombo popcorn di TGV Cinemas.

Pemenang akan dipilih secara rawak dan para pengguna hanya perlu memastikan kriteria di atas dipenuhi. Sebanyak 20 pemenang akan diumumkan setiap minggu menerusi laman web rasmi TNG eWallet dan/atau media sosial iaitu Facebook. Maklumat lanjut layari, Touch ‘n Go.

Muat turun aplikasi Touch n Go eWallet menerusi : Android | iOS


Apple Terima Terima Ugutan Bakal Didedahkan Maklumat Terkini Peranti Baharu?

Apple baru-baru ini telah diperas ugut gara-gara maklumat sulit mengenai produk baharu dari syarikat pengeluar Taiwan telah dicuri dan diugut akan didedahkan oleh ransomeware dikenali REvil.

Syarikat tersebut dikenali sebagai Quanta tidak mahu membayar wang tebusan tersebut dan menyebabkan Apple yang menerima ugutan tersebut.

Beberapa maklumat ynag telah dicuri tersebut adalah mengenai produk terbharu apple antaranya Apple Watch, Macbook dan sebagainya.

Buat masa ini Apple tidak memberi sebarang makluma balas kepada pemeras ugut tersebut.


Konfigurasi Cip Pemproses Snapdragon 865 Kini Bocor – Peningkatan Prestasi Sehingga 20%

Qualcomm dijangka memperkenalkan cip terbaharu keluaran mereka, Snapdragon 865 pada sidang Snapdragon Tech Summit yang dijadualkan berlangsung pada 3 Disember ini. Menjelang detik pelancaran, konfigurasi cipset tersebut dikatakan telah bocor di media sosial.

Sumber berkata, blogger atau leaker dikenali sebagai @Chit Chat Station telah mendedahkan konfigurasu cip pemproses tersebut. Memetik posting yang tersebar di laman Weibo, Snapdragon 865 adalah pemproses octa-core sama seperti Snapdragon 855 dan Snapdragon 855+.

Ia menggunakan susunan CPU 1 + 3 + 4 – CPU Snapdragon 865 hadir dengan kombinasi 1 x 2.84GHz Cortex-A77 (custom Kryo core) + 3 x 2.42GHz Cortex-A77 cores (custom Kryo core) + 4 x 1.8GHz Cortex-A55 cores (custom Kryo core). Menurut Arm, Cortex-A77 membawa peningkatan prestasi 20% berbanding dengan Cortex-A76. Dari segi GPU, Snapdragon 865 dipercayai menggunakan Adreno 650 berkelajuan 587MHz – di mana menawarkan peningkatan antara 17% hingga 20% berbanding Adreno 640.

Walaubagaimanapun, maklumat tertiris masih lagi rumors. Apa yang boleh korang harapkan untuk cip terbaharu daripada Qualcomm kali ini? Terus kekal bersama eRing untuk lebih info terkini.


Penanda Aras Baru! Shopee Catat Pencapaian Terbaik – Lebih 70 Juta Barangan Terjual Pada 11.11!

Shopee nampaknya melabuhkan tirai kempen Shopee Big Sale 11.11 dengan jayanya setelah berjaya mencatatkan 2 pencapaian terbaik termasuk, lebih 70 juta barangan terjual pada 11.11 dan 3 kali lebih banyak pesanan dicatatkan pada jam pertama berbanding pada tahun lepas.  Shopee Big Sale 11.11 telah membawakan pelbagai promosi dan hiburan tanpa henti selama tiga minggu – termasuk perkhidmatan penghantaran percuma dengan perbelanjaan minimum RM11!

Di samping itu, jenama dan penjual juga menyaksikan peningkatan cukup ketara dalam jualan mereka – antara jenama berprestasi tinggi termasuk Tefal, Skechers, dan Acer di mana masing-masing mencatatkan peningkatan sebanyak 3,408, 2,870, dan 1,743 kali untuk pesanan produk. Tidak ketinggalan, KFC juga dikatakan merekodkan jualan yang baik dengan jumlah pesanan tertinggi untuk kategori F&B.

Selain itu, pesanan untuk alatan mudah alih dan peranti juga dilihat mencatatkan yang mana meraih jumlah carian lebih 2.9 juta kali. Dalam pada itu, barangan kesihatan dan keperluan rumah juga mencatatkan peratusan jualan yang amat memberangsangkan.

Dalam usaha sulungnya untuk mengendalikan inisiatif kebajikan, Shopee sukacita mengumumkan kejayaannya di mana berjaya mengumpul sebanyak RM114,170 untuk #ShopeeMAKNA 11.11 Charity Challenge dalam hanya tiga minggu.

Justeru, Shopee mengucapkan ribuan terima kasih kepada seluruh rakyat Malaysia yang telah menyumbang dan menyokong. Shopee amat menghargai sokongan berterusan daripada semua pihak dan menjanjikan sesuatu yang istimewa untuk mereikan ulang tahun mereka yang akan datang – 12.12 Birthday Sale


Pandang Pertama realme XT Yang Seksi Giler!!! Okay Ker?

Buat peminat peranti realme di malaysia pastinya sangat teruja dengan ketibaan peranti realme XT ini pada 30 Oktober ini kerana bakal tampil dengan pemproses Snapdragon 712 dan dipadankan dengan 8GB RAM dan storan sebesar 128GB. Turut dihadirkan dengan kamera gergasi 64MP dan bateri sebesar 4000mAh.

Oleh itu, sebelum ia dilancarkan, jom la kita lihat rupa paras peranti ini yang boleh buat korang jatuh cinta dah ni!!!

Tengok sahaja peranti ini sudah membuatkan anda terliur melihat kecantikannya. Hadir dengan skrin bersaiz 6.4″ Super AMOLED membuatkan anda puas menontonnya. Skrin yang lebih besar membuatkan lebih banyak visual yang boleh dilihat!

Skrin realme XT ini dihadirkan dengan skrin bertakuk kecil yang mana dihadirkan dengan kamera hadapan dengan 16MP.

Jika dilihat dari rekaan panel belakang realme XT ini sangat cantik dan eksklusif. Seksi pun ada juga. Dihadirkan dengan warna Pearl Blue membuatkan anda tak mahu memalingkan pandangan.

Susunan 4 kamera yang disusun menegak dengan lingkaran warna emas pada lensa utama, membuatkan ia tampak lebih mewah. LED Flash pula dihadirkan dibahagian sebelah susunan kamera tersebut.

Tiada pengimbas cap jari di hadirkan di bahagian panel belakang kerana ia disertakan pada skrin hadapan.

Rekaan sisi kiri dan kanan peranti ini tampak kemas. Di bahagian sisi kiri dihadirkan dengan butang laras suara dan ketersediaan slot sim.

Ia dihadirkan dengan 2 slot nano sim dan 1 MicroSD.

Manakala di bahagian sisi kanan realme XT ini hanya tersedia butang kuasa yang memberikan sentuhan kesederhanaan.

Jika dilihat di bahagian atas, tiada sebarang port yang hadir.

Di bahagian bawah pula, ia dihadirkan dengan port pengecasan USB-C, audio jack dan speaker yang sangat memudahkan anda.

Ketika memegang realme XT ini, ia sangat selesa untuk dipegang, dengan saiz yang sesuai dan berat yang not bad ringgan. apa yang lagi penting, pengalaman ketika menaip atau bermain game adalah sangat selesa.

Disebabkan ini kali pertama saya memegang realme XT ini, saya tertarik dengan kameranya yang gergasi iaitu 64MP!! Pertama kali mencuba peranti ini, saya merasakan hasil gambar adalah baik khususnya warna yang terhasil. Berikut adalah hasil gambar dari realme XT:


[Tertiris] Panel Skrin vivo X30 Seakan iPhone X Tetapi Dengan ‘Rongak’ Kecil

Ramai yang sudah mengenali iPhone X dengan rupanya yang sangat futuristik. Rekaan moden yang menggunakan skrin penuh di depan telah menarik minat ramai pengguna di seluruh dunia. Walaupun Apple bukan yang terawal menghasilkan peranti sebegini, kini vivo pula dilihat cuba tampilkan panel depan seakan iPhone X untuk peranti vivo X30 akan datang.

Berdasarkan gambar yang tertiris, panel tersebut hadir dengan ‘rongak’ yang kecil jika dibandingkan dengan ‘rongak’ yang ada pada iPhone X. Tidak pasti sama ada sensor yang terhad ini menyokong pengecaman wajah atau tidak. Kemungkinan ia akan menyokong pengimbas cap jari pada skrin seperti yang telah diperkenalkan pada vivo X20 Plus UD minggu lepas.

Selain daripada ‘rongak’ yang kecil, panel skrin ini juga dipadankan dengan bingkai nipis di bahagian sisi sementara terdapat ruang dagu di bahagian bawah. Menurut sumber panel depan ini tidak akan hadir pada vivo X30 sebaliknya akan digunakan pada versi X30 Plus.


Xiaomi Mungkin Hadir Dengan Peranti Dengan Snapdragon 895 & Mungkin Dikenali Sebagai Xiaomi 12??

Ada satu maklumat tertiris, Xiaomi bakal hadir dengan peranti  dilengkapi dengan pemproses Qualcomm Snapdragon SM8450 sudah berada di pasaran. Dikhabarkan peranti ini adalah Xiaomi 12.

Produk baru ini dijangka akan dilancarkan pada akhir Disember 2021 atau awal 2022, dan kumpulan pertama mungkin yang pertama dilengkapi dengan pemproses Qualcomm SM8450.

Pada masa ini, perincian pemproses Qualcomm SM8450 tidak diketahui buat sementara waktu, cip ini mungkin diberi nama Snapdragon 895.

Cip ini dijangka akan dilancarkan pada bulan Disember 2021, ketika Xiaomi 12 tidak jauh dari rilis rasmi, patut dinantikan.


Dah Tengok Nintendo Switch? Cool Habis!!!

Wahhh, ternganga tengok teaser konsol terbaru Nintendo berkonsepkan dua dalam satu. Nintendo Switch ini boleh jadi konsol permainan mudah alih dan juga konsol permainan di ruang tamu. Kalau korang nak main game di luar rumah, cabut je unit paparan dari dok dan sambungkan alat kawalan pada bahagian tepi, lepas tu korang boleh sambung main game di mana-mana sahaja.

Nintendo Switch ni kalau korang tengok memang menghala ke arah yang berbeza dari konsol-konsol lain keluaran Sony dan Microsoft. Nampak gayanya Nintendo menyasarkan kepada gamer yang mementingkan fleksibiliti dan mudah alih, dan kami setakat ni memang kagum dengan konsep Nintendo Switch.

Nintendo setakat ni hanya melancarkan video teaser untuk Nintendo, mereka tidak mengumumkan lagi senarai permainan yang akan dimainkan pada konsol ini, harga mahupun variasi. Apa yang kami tahu adalah informasi-informasi tersebut akan diketahui sebelum pelancarannya pada March 2017, marilah kita sama-sama nantikan.

Sebelum tu korang boleh enjoy dulu video Nintendo Switch~


Command & Conquer Remastered Bakal Menggunakan Suara Pelakon Asal Bagi Watak EVA!!!

Kaki game pasti teruja dengan berita ini apabila Command & Conquer Remastered bakal menerima kemaskini ringkas yang mana suara bagi Electronic Video Agent ataupun EVA bakal menggunakan suara pelakon suara yang asal iaitu Kia Huntzinger.

Buat yang tidak mengetahui EVA adalah AI yang membantu pemain dengan memberikan informasi kepada mereka.

Menurut EA, Huntzinger akan merakam semula dialog yang digunakan dalam permainan ini yang mana dalam kualiti yang lebih baik.

Buat yang tidak mengetahui, Command & Conquer Remastered dibangunkan oleh Petroglyph Studio. Namun tiada sebarang tarikh pengeluaran yang pasti mengenai permainan ini.


Lenovo Perkenal Siri IdeaPad Slim 3 Pamer Keupayaan Menakjubkan – Dijual Pada Hatga Bermua Dari RM1999

pengeluar PC dan peranti pintar terkemuka di dunia mengumumkan peningkatan baru kepada Lenovo IdeaPad Slim 3i dan Lenovo IdeaPad Slim 3 AMD. Peranti yang kini tersedia di Malaysia dengan harga bermula RM1,999, dilengkapi dengan ciri Smart Learning untuk membantu pengguna menggunakan PC mereka dengan lebih baik. Ciri-ciri ini dan perisian terbina dalam direka untuk meningkatkan pengalaman belajar pelajar semasa belajar dari rumah.

Prestasi dan kecekapan Lenovo IdeaPad Slim 3i disokong oleh Intel Celeron 5205U terkemuka dan menggunakan grafik Intel UHD Bersepadu, yang berjalan di platform Intel SoC. Lenovo IdeaPad Slim 3 AMD di sisi lain, menawarkan operasi yang lancar pada AMD Athlon Gold 3150U dan menggunakan grafik AMD Radeon Bersepadu, yang berjalan di platform AMD SoC. Kedua-dua peranti ini telah diprapasang dengan Microsoft Office Home dan Student 2019, bernilai RM529.

Lenovo IdeaPad Slim 3i dan Lenovo IdeaPad Slim 3 AMD bertujuan untuk menyediakan pilihan tetapan yang fleksibel untuk memenuhi keperluan yang ditentukan pengguna, memastikan pelajar dapat memperoleh keadaan pembelajaran yang ideal.

Bagi mendapatkan maklumat lanjut, layari laman sesawang https://www.lenovo.com/my/en/ideapad.


Celcom – Syarikat Telekomunikasi Pertama Di Asia Tawar Koble Untuk Perusahaan

Celcom Axiata Berhad menjadi syarikat telekomunikasi pertama di Asia yang menawarkan Koble iaitu platform digital bagi padanan perniagaan ke perniagaan (B2B) kepada pelanggan perusahaannya.

Integrasi Koble dalam portfolio perkhidmatan Celcom Business membolehkan platform digital berkenaan mencipta rangkaian peluang perniagaan bagi perusahaan di Malaysia dalam saiz dan skop yang lebih luas.

Selain itu, platform digital tersebut juga membolehkan ahli perniagaan untuk meneroka, berhubung dan melancarkan urusan perniagaan mereka dengan pembeli dan pembekal dari seluruh negara.

Platform Koble direka untuk menggabungkan rangkaian sosial dengan kepintaran yang dijana oleh kecerdasan buatan (AI) dan individu yang seterusnya menambah baik pengurusan perhubungan antara pembeli dan penjual yang berpotensi serta yang ingin mengembangkan perniagaan mereka.

Pengguna Koble akan mempunyai akses kepada ciri yang ditawarkan secara percuma atau premium termasuk penyasaran, Readometer, perbualan tanpa mendedahkan identiti, perbandingan prestasi pesaing dan TrueReview dengan harga langganan bermula daripada RM40 sebulan.


Samsung Dedahkan Galaxy A70, Rekaan Menarik Dengan Spesifikasi Luar Biasa

Samsung Electronics Co., Ltd. hari ini mendedahkan Galaxy A70 yang mana ia disertakan dengan ciri yang tinggi dan rekaan yang menarik.

Peranti yang cantik ini disertakan dengan paparan skrin 6.7-inci Super AMOLED dengan nisbah 20:9 daripada panel Infinity-U yang pastinya memberikan paparan yang sangat luas.Ia turut disertakan dengan pilihan RAM 6GB atau 8GB dan disertakan dengan storan sebesar 128GB. Peranti ini juga boleh ditambah dengan kad mikroSD sehingga 512GB.

Jika dilihat daripada aspek kameranya, ia disertakan dengan 32MP (f/1,7) + 8MP (Ultra-lebar 123 darjah) + 5MP bagi kamera belakang. Manakala kamera hadapan pula tersedia dengan 32MP(F/2.0) yang menjanjikan gambar swafoto yang terbaik.

Dari aspek kapasiti baterinya juga tidak mengecewakan apabila ia disertakan dengan 4500mAh dan disertakan dengan sokongan pengecasan pantas 25W. Ia juga turut dihadirkan dengan pengecaman cap jari yang ditanam pada skrin. Apa yang pasti, peranti ini disertakan dengan 3 varian warna iaitu Biru, Hitam dan putih.

Berikut merupakan spesifikasi penuh peranti ini:

Teruskan bersama kami bagi mendapatkan maklumat terkini berkenaan Galaxy A yang akan didedahkan pada ‘Galaxy Event’ yang akan berlangsung pada 10 April. Bagi mendapatkan maklumat mengenai Galaxy A, layari laman sesawang Samsung.


ALL IT Hypermarket Tawar Kad MicroSD Percuma Dengan Pembelian Model vivo Terpilih

Bermula dari 1 Januari 2018 sehingga 31 Januari 2018 ini, pembeli yang membuat pembelian model telefon pintar jenama vivo yang terpilih melalui cawangan ALL IT Hypermarket yang mengambil bahagian akan turut menerima kad microSD secara percuma mengikut terma dan syarat yang ditetapkan.

Dengan setiap pembelian model vivo V7 atau V7+, pembeli akan menerima kad microSD jenama SanDisk dengan kapasiti 32GB. Manakala pembelian model vivo V5s, Y69, Y65, dan Y53 pula akan menerima kad microSD jenama yang sama dengan kapasiti yang lebih rendah iaitu 16GB.

Namun begitu, tawaran ini hanya sah di tujuh cawangan ALL IT Hypermarket iaitu KLCC, Low Yat, Mytown, Sunway Velocity Mall, PJ Digital Mall, Ikano Power Centre, dan juga ioi City Mall.


Pengguna Celcom Bakal Mengalami Gangguan Perkhidmatan & Data Sehingga 13 Disember!!

Bagi pengguna Celcom, ini ada berita yang perlu anda tahu apabila Celcom telah mengeluarkan notis bahawa pengguna prabayar dan pasca bayar berkemungkinan akan mengalami masalah gangguan perkhidmatan data serta panggilan sehingga 13 Disember ini.

Hal ini berlaku kerana aktiviti penyelenggaraan dan rangkaian. Justeru, Celcom telah mengambil beberapa langkah bagi memastikan kesan gangguan ini dapat dikurangkan.

Perlu diingat, gangguan ini tidak meliputi seluruh Malaysia, namun hanya kawasan di Selangor, Lembah Klang, Johor dan Sabah.


Tahniah! Realme 2 Pro Lakar Kejayaan Hebat Di Shopee – Kini 12,000 Peminat!

Kejayaan Realme terus berkembang dengan sokongan dari seramai 12,000 pengikut di Kedai Rasmi Realme di Shopee! Menurut Tiffany Teh, Pengurus Jenama Realme Malaysia, bilangan pengikut sememangnya satu pencapaian cukup hebat bagi jenama mereka yang baru sahaja tiba di pasaran tempatan.

Setelah Realme 2 Pro dijual sehingga habis stok di ‘Shopee 11.11 Big Sale’ dan seterusnya dinobatkan sebagai ‘Juara Telefon Pintar’ di ‘Men’s Festival’, jelas membuktikan peranti ini mempunyai prestasi yang cukup memuaskan.

Realme 2 Pro dikuasakan oleh pemproses Qualcomm Snapdragon 660AIE, Adreno 512 GPU dan antaramuka Color OS 5.2 yang berasaskan Android 8.1. Paparan skrin dengan takuk Dewdrop ini berukuran 6.3 inci, dilengkapi dengan nisbah skrin-ke-kerangka sehingga 90.8%.

Jualan Realme 2 Pro di Shopee yang seterusnya bakal berlangsung pada 28 November 2018, pukul 9 pagi, pada harga promosi berikut:

[ Artikel Popular ] Ulasan: 6 Keunggulan Utama Pada Realme 2 Pro Yang Perlu Anda Tahu

[ Artikel Popular ] Perbandingan Spesifikasi : Realme 2, Realme 2 Pro & Realme C1

[ Artikel Popular ] [Zon Perbandingan] Realme 2 Pro, Huawei Nova 3i, Samsung Galaxy A8 (2018) & Xiaomi Mi A2


MediaTek Sensio MT6381 Dengan Sokongan Modul Biosensor 6 Dalam 1 Dilancarkan

Tidak dapat disangkal lagi bahawa MediaTek merupakan antara pemproses yang popular dan menjadi pilihan pengeluar peranti mudah alih untuk dikuasakan pada peranti kelas permulaan keluaran mereka. Walaupun pemproses ini sering mendapat kritikan daripada pengguna, MediaTek dilihat sering mencuba sesuatu yang baru seperti menghasilkan cipset yang dioptimumkan untuk platform terbaru dari Google iaitu Android Oreo Go Edition, dan juga kerjasama dengan Google dalam mengumumkan GMS Express untuk menentukan standard pembuatan peranti Android.

Baru-baru ini MediaTek dilihat telah mengorak langkahnya apabila melancarkan pemproses terbarunya iaitu MediaTek Sensio MT6381 yang menyokong modul biosensor 6 dalam 1. Sokongan modul terbina-dalam ini telah menawarkan penyelesaian pemantauan kesihatan yang mengintegrasikan enam data ukuran utama di dalam satu cipset yang boleh digunakan pada telefon pintar.

Sokongan pemproses MediaTek Sensio MT6381 pada telefon pintar membolehkan pengguna untuk memeriksa dan memantau kesihatan fizikal terus melalui peranti tersebut dengan cara yang paling mudah dan cepat. Ini kerana MediaTek Sensio berupaya mengesan kadar degupan jantung, menentukan perubahan pada kadar degupan jantung, ECG, memeriksa tekanan darah, SpO2, dan juga Photoplethysmography (PPG).


Tonton Live Pelancaran OPPO R17 Pro – Berpeluang Menang Olike Neo Sportband!

Sehari sebelum pelancaran rasmi OPPO R17 Pro di pasaran tempatan (22 November 2018), OPPO ada berita baik buat O-Fans! OPPO Malaysia ingin menghadiahkan Olike Neo Sportband (bernilai RM389) kepada tiga orang bertuah yang menonton secara live dan berkongsi di laman sosial Facebook.

Bukan untuk O-Fans sahaja, kepada pembeli yang membuat pra-tempah R17 Pro pada 23 November 2018 di pengedar sah OPPO serta kedai atas talian seperti Lazada, 11Street, Shopee, Celcom Blue Cube, Senheng dan juga SenQ akan turut menerima Olike Neo Sportband ini.

OPPO R17 Pro memfokuskan kepada penggambaran pada waktu malam dengan sokongan Night mode. Teknologi yang terdapat pada telefon pintar ini mampu memberikan sentuhan gambar yang lebih terang dan cerah. Selain itu, OPPO bakal mengadakan pertandingan ‘Night Photograph’ pada bulan Disember nanti. Nak tahu lebih lanjut, kekal bersama kami!

Berikut adalah hasil gambar malam yang diambil menggunakan OPPO R17 Pro dari pelbagai negara!


Hari Teknologi Rangkaian Celcom 5G , Pamer Kelebihan 5G Kepada Pengunjung

Bersempena dengan Hari Teknologi Rangkaian  pada 30 April lalu, Celcom telah memperkenalkan servis 5G dan ibu pejabatnya yang dinamakan @celcom di Petaling Jaya Sentral.

Memancu inovasi 5G dan mempamerkan sekilas pandang rangkaian masa hadapan di @celcom’s ‘5G Innovation Hub’, beberapa aplikasi 5G dipamerkan dengan kerjasama Huawei Technologies (Malaysia) Sdn. Bhd.

Ketika majlis pelancaran, 2 buah peranti 5G telah di bawa dari Shenzen, China dan telah digunakan untuk membuat panggilan 5G antara Ketua Pegawai Eksekutif Celcom, Idham Nawawi dan Ketua Pegawai Jaringan Celcom, Yap Chee Sun.

1 lagi inovasi 5G yang telah dipertontonkan adalah 5G facial recognition application bagi kawalan akses putar (turnstile access control) yang mana ia disambungkan dengan database server menerusi 5G.

Kebanyakkan demostrasi yang dipamerkan menggunakan 5G Fixed Wireless Access (FWA) seperti real-time Virtual Reality, 5G face bagi facial recognition application dan 360 degrees live video feed.
Showcase ini juga turut menyediakan booth bagi memberikan maklumat, demostrasi dan pelbagai lagi aktiviti.


[ Ura – Ura ] : Jadi Bualan Hangat! Adakah Ini Spesifikasi & Gambaran Penuh Untuk Samsung Galaxy Z Flip?!

Samsung bakal mengadakan acara tahunannya iaitu Galaxy Unpacked 2020 pada 11 Februari ini. Terdapat khabar angin mengatakan bahawa Samsung bakal muncul dengan Samsung Galaxy Z Flip pada acara berkenaan. Memetik beberapa sumber artikel, spesikasi penuh dan renders peranti kini dikatakan telah bocor dan menjadi bualan ramai.

Muncul dengan kod nama Galaxy Bloom, Samsung Galaxy Z Flip mungkin membawakan rekaan clamshell dengan diameter 87.4 x 73.6 x ~17.3mm apabila dilipat. Apabila dibentang, ia menyajikan diameter berukuran 167.9 x 73.6 x 7.2mm dengan berat sekitar 183g.

Samsung Galaxy Z Flip mungkin disertakan dengan paparan skrin bersaiz 6.7″ Super AMOLED Dynamic dengan resolusi FHD+ (1080 x 2636 piksel) – apabila dibentang. Ia juga mungkin membawakan rekaan paparan Infinity O dengan sokongan fungsi HDR 10+. Apabila dilipat, peranti ini membawakan saiz skrin sebesar 1.06″ Super AMOLED dengan resolusi (300 x 116 piksel). Kedua – dua paparan menyokong mode Always-On Display.

Untuk dalaman, ia dijangka dibekalkan dengan chipset Snapdragon 855+ (7nm) dengan persediaan memori sebesar 8GB RAM dan storan sehingga 256GB (UFS 3.0). Untuk ruangan lebih, Samsung Galaxy Z Flip juga menyertakan ruangan simpanan seperti Samsung Cloud, Google Drive and Microsoft OneDrive. Melengkapinya, bateri berkapasiti 3,300mAh dengan sokongan pengecasan 15W dan 9W pengecasan tanpa wayar.

Untuk persediaan kamera pula, ia mungkin membawakan sokongan dwi kamera utama dengan lensa sebesar 12MP bersama persediaan LED Flash, dual pixel autofocus, OIS dan rakaman video 60fps 4K. Pun begitu, maklumat tertiris masih lagi rumors. Sama – sama kita tunggu!


Xinhua Silk Road: WIEIE 2020 bermula di Changzhou, China

BEIJING, 21 September 2020 /PRNewswire/ — Ekspo Internet Perindustrian dan Tenaga Dunia & Pameran Peralatan Industri Antarabangsa 2020 (WIEIE 2020) bermula pada hari Rabu di Changzhou, Wilayah Jiangsu, China, yang bertujuan untuk menyediakan platform pertukaran dan kerjasama untuk pembangunan industri Internet perindustrian, Internet tenaga, bandar pintar dan teknologi pembuatan termaju.

Dengan tema “Industri Baharu, Tenaga baharu, Infrastruktur baharu dan Kuasa baharu,” ekspo berkenaan akan menghimpunkan beratus-ratus pakar domestik dan luar negara, wakil cendekiawan daripada syarikat dan pegawai kerajaan untuk berkongsi pandangan dan pengalaman mereka yang paling penting serta meneroka trend baharu pembangunan industri semasa Ekspo 10-hari tersebut.

Sebagai produk dengan integrasi mendalam antara teknologi maklumat dan pembuatan generasi baharu, Internet perindustrian merupakan kunci bagi menggalakkan integrasi antara ekonomi digital dan ekonomi sebenar, seraya menjadi enjin penting untuk menggalakkan pembangunan ekonomi yang berkualiti tinggi.

Sejak beberapa tahun kebelakangan ini, melalui penambahbaikan yang selanjutnya terhadap ekosistem pembuatan pintar, pembuatan pintar dan tenaga pintar menjadi petanda penting mengenai kemajuan Changzhou dalam membina bandar pembuatan pintar yang terkenal.

“Changzhou menikmati asas perindustrian yang baik, sumber pengguna yang banyak dan persekitaran ekologi yang boleh didiami untuk pembangunan Internet perindustrian dan Internet tenaga,” kata Qi Jiabin, Setiausaha Jawatankuasa Perbandaran Changzhou CPC.

“Pada masa akan datang, bandar ini akan merebut peluang untuk menggalakkan integrasi mendalam antara Internet, data raya, kecerdasan buatan dan ekonomi sebenar, membina sebuah bandar Internet perindustrian dan Internet tenaga terkenal dengan infrastruktur yang lebih baik, keupayaan yang terkemuka dalam industri yang lebih mantap dan tahap keterbukaan dan kerjasama yang lebih tinggi,” tambah Qi.

Semasa berlangsungnya Ekspo berkenaan, sebuah dewan pameran awan juga telah dilancarkan, termasuk 4 bahagian dengan temat Internet perindustrian, Internet tenaga, teknologi hitam dan peralatan penting. Hampir 100 syarikat yang terkenal akan mempamerkan produk mereka di pameran awan tersebut yang meliputi banyak bidang seperti AI, pengkomputeran awan dan data raya, sambungan komunikasi dan keselamatan Internet perindustrian, kilang digital, platform Internet tenaga serta aplikasi produk dan bandar pintar.

Antara sepuluh aktiviti tema WIEIE 2020, Forum Bakat dan Pendidikan Internet Perindustrian diadakan pada hari Selasa di Bandar Sains & Pendidikan Changzhou. Ia meneroka kaedah latihan bakat baharu secara bersama oleh universiti-universiti dan perusahaan-perusahaan Internet perindustrian, yang bertujuan untuk membina Changzhou menjadi sebuah bandar pembuatan pintar terkenal dengan sokongan bakat.

Keywords: Internet Technology Machinery Mining/Metals Oil/Energy Telecommunications Utilities Trade show news


Ambil & Kongsi Gambar Swafoto Yang Cute & Kelakar Dengan Pelekat AR Pada vivo V9

Umum mengetahui vivo V9 akan dilancarkan di Malaysia pada hujung bulan ini. Ia adalah sebuah telefon pintar yang memfokuskan kepada pengguna yang gemar mengambil gambar swafoto, di mana ia menyokong teknologi AI Face Beauty yang telah diintegrasikan ke dalam kamera swafotonya.

Dengan teknologi baru ini, vivo V9 mampu memberikan pengalaman berswafoto yang lebih sempurna dan semula jadi kepada kaki swafoto. Lebih istimewa, untuk memberi lebih keseronokan semasa mengambil gambar swafoto, telefon pintar ini telah hadir dengan pelekat AR yang comel dan kelakar untuk kamera hadapan vivo V9.

Dengan Pelekat AR ini, pengguna boleh memilih pelekat yang disukai sebelum mengambil gambar swafoto ataupun membuat rakaman video. Kini anda boleh berkongsi gambar swafoto dengan pelbagai pelekat AR menarik bersama rakan-rakan di laman sosial. Layari Facebook vivo Malaysia untuk berita terkini mengenai vivo V9.

Korang yang berminat, boleh la beli di sini ↓ ↓ ↓

Lazada
11street MY
Shopee
SENHENG Malaysia
SenQ


Xinhua Silk Road: Ekspo Internet Perindustrian dan Tenaga Dunia & Pameran Alatan Perindustrian Antarabangsa 2021 diadakan pada Hari Jumaat di Changzhou Timur China

BEIJING, 22 Jun 2021 /PRNewswire/ — Ekspo Internet Perindustrian dan Tenaga Dunia dan Pameran Peralatan Perindustrian Antarabangsa 2021 bermula pada hari Jumaat, di Changzhou, Wilayah Jiangsu di timur China.

Ratusan pakar, cendiakawan dan elit industri mengambil bahagian dengan aktif dalam acara ini untuk bersama-sama berbincang topik-topik hangat seperti Internet perindustrian, Internet tenaga, pengilangan pintar, data raya, dan lain-lain, dan berkongsi pandangan dan pengalaman canggih mereka dengan tujuan untuk menyuntik dorongan baharu ke dalam industri pengeluaran karbon rendah negara.

Difahamkan bahawa perjanjian terhadap 20 projek utama telah ditandatangani di ekspo tahun ini dengan keseluruhan pelaburan berjumlah 30 bilion yuan.

Projek-projek ini meliputi bidang seperti pengeluaran peralatan atas, bateri kuasa, komunikasi 5G, tenaga baharu fotovoltan, internet perindustrian, dan lain-lain.

Acara ini telah diadakan selama tiga tahun berturut-turut sejak 2019 dan mencapai hasil yang luar biasa.

Difahamkan bahawa sebagai satu-satunya pameran di Jiangsu yang menjadikan Internet perindustrian sebagai kekuatan dan ciri industri tempatan, ekspo ini berpegang teguh kepada transformasi digital industri perkhidmatan. Ekspo ini dengan ekstensif telah mempamerkan sebarisan teknologi dan pencapaian terkini dalam bidang Internet Perindustrian dan tenaga dan sektor pengeluaran peralatan atasan, mempercepatkan pengumpulan pelbagai faktor atasan seperti teknologi industri, bakat, industri projek, dan lain-lain, dan memainkan peranan positif dalam pembangunan pasaran Internet perindustrian di Jiangsu dan malah seluruh negara.

Pada masa ini, Changzhou sedang mengemudi ke arah peletakan “bandar pengeluaran pintar antarabangsa dan hab paksi pusat Delta Sungai Yangtze”, teguh menerima trend Internet perindustrian, membangunkan pengeluaran pintar dan tenaga pintar dengan bersungguh-sungguh, dan sentiasa menggilap peluang keemasan pengeluaran pintar Changzhou.

Keywords:  Banking/Financial Service Internet Technology Oil/Energy Telecommunications Utilities Trade show news


Apple Watch Series 6 & Watch SE Kini Diperkenalkan!!! Tampil Dengan Spesifikasi Yang Lebih Mantol!!

Apple baru sahaja melancarkan jam tangan pintar terbaharunya yang dikenali sebagai Apple Watch Series 6 dan Watch SE.

Menariknya mengenai peranti ini, ia tampil dengan SpO2. Ia juga turut dijana dengan cip S6 dwi teras. Lebih menarik, Watch Face tampil dengan beberapa pilihan baharu antaranya GMT Face dan Memoji Face.

Ia dikuasakan oleh WatchOS6. Dari aspek rekaan pula, ia tampil dengan Solo Loop yang lebih selesa ketika di pakai.  Berikut adalah harga jualan peranti ini:

Apple Watch Series 6 (GPS) starts at RM2,199 and Apple Watch Series 6 (GPS + Cellular) starts at RM2,199.

Satu lagi jam tangan pintar yang dikenali sebagai Apple Watch SE turut dilancarkan dan dijual pada harga RM1199.

Peranti ini hadir dengan pemproses Apple pemproses Apple S5.  Peranti ini tampil dengan beberapa ciri menarik antaranya Fall Detection, Sleep Tracking, Face Tracking dan lain-lain.


Kempen ‘Shop Malaysia Online’ & ‘Go-eCommerce’ Diadakan Secara Serentak Dari 1 Julai – 31 Disember Di Lazada!!!

Sebagai sebahagian daripada usaha berterusan untuk mengembangkan ekonomi digital demi mendorong pemulihan ekonomi Malaysia, Lazada sekali lagi akan berganding bahu dengan Kementerian Kewangan (MOF) dan Perbadanan Ekonomi Digital Malaysia (MDEC) untuk menyokong perusahaan kecil dan sederhana (PKS) dan produk tempatan sepanjang inisiatif ‘Shop Malaysia Online’ (Beli-Belah Malaysia Dalam Talian) dan ‘Go- eCommerce’ (Manfaatkan eDagang), yang akan diadakan secara serentak dari 1 Julai – 31 Disember di Lazada.

Kempen ‘Shop Malaysia Online’ anjuran Lazada akan memainkan peranan aktif mempromosi perniagaan dan produk tempatan dengan diskaun 50% yang menarik dan ‘Crazy Flash Sale’, bersama Penghantaran Percuma Setiap Hari untuk menggalakkan rakyat Malaysia membeli dan menyokong “local” atau perniagaan tempatan sebagai sebahagian daripada kempen “Shop Malaysia Online”. Sementara itu, kempen Go-eCommerce anjuran Lazada pula akan membantu PKS tempatan yang masih mempertimbangkan sama ada mahu beroperasi secara digital untuk meruntuhkan tembok yang menghalang penglibatan mereka. Selain daripada insentif kempen, penjual baharu juga boleh memanfaatkan pakej rangsangan Pintar Niaga Lazada bernilai RM1,500, komisen dan kos permulaan sifar untuk mengambil kesempatan daripada manfaat besar eDagang di Lazada sepanjang kempen.

Kempen ‘Shop Malaysia Online’ Lazada akan menawarkan insentif tambahan kepada pengguna apabila mereka membeli-belah ‘local’ di dalam talian dengan diskaun 50% menerusi baucar dan ‘Crazy Flash Sale,’ dan juga insentif Penghantaran Percuma harian sepanjang hari menerusi pautan ini.

Dalam usaha menambah keseronokan kempen, pengguna Lazada Wallet boleh mengambil bahagian dalam peraduan ‘Wallet Heartbeat Experience’ untuk memenangi hadiah-hadiah istimewa daripada Photobook, KaoDim dan Pacificia. Setiap urus niaga ‘Lazada Wallet’ (Dompet Lazada) melayakkan pengguna menerima satu penyertaan.Sepanjang kempen, rakyat Malaysia boleh menikmati pelbagai ganjaran menarik:

Diadakan secara lebih menyeluruh berbanding edisi terdahulu, kempen ‘Shop Malaysia Online’ tahun ini yang tidak patut dilepaskan oleh rakyat Malaysia. Para pembeli boleh menikmati potongan 50% di seluruh gedung daripada jenama-jenama utama seperti Senheng, Old Town White Coffee, Khind, Secret Recipe dan Fipper dari 1 Julai hingga 2 Julai. Pembeli juga boleh menantikan tawaran harian ‘Brand Mega Offer,’ pulangan tunai menerusi Coins dan Baucar 55% ‘Wallet Sundae.’

Memandangkan perintah kawalan pergerakan dan sekatan perjalanan dalam negara yang sedang dilaksanakan, Lazada berhasrat untuk menyokong industri-industri tempatan yang terjejas dengan meningkatkan kehadiran mereka di platform ini dan menghubungkan mereka kepada lebih 1 dalam 3 rakyat Malaysia yang kini membeli-belah di Lazada. Manfaatkan ‘Go-eCommerce’ dengan pakej rangsangan Pintar Niaga yang ditambah baik di Lazada.

Inisiatif Go-eCommerce di Lazada, yang dibiayai bersama oleh Lazada dan MDEC, akan membantu hampir 40,000 PKSM tempatan memulakan perjalanan digital masing-masing dan meningkatkan pendedahan dan jualan menerusi insentif terpilih program tersebut. Untuk melayakkan diri menyertai kempen, penjual individu mestilah merupakan PKSM Malaysia. Perniagaan tempatan yang mahu berhijrah ke dalam talian digalakkan mendaftar di sini: https://bit.ly/3zM6ZCK

Mulai 1 Julai, penjual baharu yang mula beroperasi secara digital di Lazada menerusi kempen Go-eCommerce layak untuk memanfaatkan pakej rangsangan Pintar Niaga yang ditambah baik dengan manfaat bernilai sehingga RM1,500 dan juga:


Kemas Kini Material Design Untuk Aplikasi Twitter

Aplikasi Twitter untuk pengguna Android tidak lama lagi akan memaparkan antara muka yang baru dan segar, mengetengahkan ciri-ciri Material Design.

Kemas kini tersebut diselaraskan menggunakan garis panduan Material Design dari Google yang akan menjadikan aplikasi tersebut lebih serasi dengan aplikasi sedia ada Google. Apa yang baru untuk kemas kini tersebut? Berikut adalah apa yang Twitter senaraikan di blog mereka:


Penggantian Skrin iPhone X Secara Percuma Ditawarkan Dari Apple

Servis lepas jualan sebenarnya sangat penting, kenapa? Sebab kalau peranti berlaku sebarang masalah yang bukan kesilapan diri sendiri, sekurang-kurangnya masih ada servis percuma ditawarkan.

Dalam hal ini pihak Apple memang bagus kerana mereka sentiasa bertindak pantas dalam menyelesaikan masalah. Baru-baru ini Apple telah mengumumkan Program Penggantian Skrin iPhone X secara percuma, di atas sebab terdapat beberapa unit iPhone X mempunyai masalah skrin seperti berikut:

Pengguna iPhone X jika menemui masalah di atas, pihak Apple akan menggantikan skrin secara percuma hanya melawati mana-mana pusat servis Apple yang berhampiran. Perlu diingatkan, pastikan salinan data dibuat sebelum menghantar ke pusat servis.

Tambahan lagi, jika iPhone X anda mempunyai sebarang kerosakan yang akan mengganggu proses baik pulih seperti skrin retak, isu ini perlu diperbaiki terlebih dahulu sebelum kerja penggantian skrin dijalankan. Dalam perkara ini, mungkin terdapat kos tambahan yang akan dikenakan.

Sekiranya anda pernah menghantar iPhone X untuk dibaiki atas masalah skrin, anda boleh hubungi pihak Apple untuk menuntut bayaran balik.


LTI Menjadi Rakan Kongsi Perkhidmatan Elit Snowflake

– Syarikat tersebut merupakan rakan kongsi sulung untuk program Snowcase oleh Snowflake untuk membangunkan dan memasarkan penyelesaian khusus industri bagi mempercepatkan pelaksanaan transformasi data awan

MUMBAI, India, 7 Januari 2021 /PRNewswire/ — Larsen & Toubro Infotech (kod BSE: 540005) (NSE: LTI), sebuah syarikat perundingan teknologi global dan penyelesaian digital telah menjadi Rakan Kongsi Perkhidmatan Elit Snowflake, sebuah syarikat Awan Data. Rakan Kongsi Elit mewakili tahap perkongsian tertinggi dalam Rangkaian Rakan Kongsi Snowflake. Pencapaian ini mengiktiraf komitmen LTI dalam memberi hasil pada skala dan kepantasan yang diperbesarkan pada Awan Data Snowflake. Status ini membezakan LTI sebagai rakan kongsi perkhidmatan pilihan kepada Snowflake dengan kepakaran dan pengalaman yang telah terbukti.

LTI juga telah menjadi rakan kongsi sulung untuk Snowcase, sebuah program yang dilancarkan oleh Snowflake untuk membangunkan dan memasarkan penyelesaian khusus industri bagi mempercepatkan pelaksanaan transformasi data awan kepada perusahaan. Snowcase yang pertama dilancarkan dengan LTI ialah ‘Transformasi Pembuatan Dipacu Data’ menonjolkan amalan terbaik daripada pelaksanaan Snowflake yang terkenal dari LTI untuk pengeluar global. Penghijrahan yang dipercepatkan dan platform yang dipermudahkan daripada platform data sedia ada kepada awan data Snowflake telah dilakukan dengan memanfaatkan LTI Canvas PolarSled, LTI Mosaic & Qlik.

Sanjay Jalona, Ketua Pegawai Eksekutif & Pengarah Urusan LTI berkata, “Snowflake ialah rakan kongsi pilihan syarikat moden kerana keupayaannya yang unik dalam memisahkan penstoran dan pengkomputeran. Pakatan kami dengan Snowflake menjadi lebih kuat dan teguh dari masa ke semasa, dengan beberapa inisiatif dan pelaksanaan strategi pemasaran. Status Rakan Kongsi Elit dan pakatan dalam program Snowcase akan lebih membantu kami untuk membawa transformasi yang diterajui Snowflake.”

Colleen Kapase, Naib Presiden, WW Partner & Alliances, Snowflake berkata, “Pencapaian LTI sebagai Rakan Kongsi Elit menjadi bukti kepada kepakaran mereka yang mendalam tentang Snowflake. Banyak pelaksanaan pelanggan yang kami lakukan bersama di peringkat global baru-baru ini menunjukkan keupayaan dan perhubungan pelanggan mereka yang kukuh, menjadikan mereka peneraju industri yang ideal untuk perkhidmatan Snowflake. Kami berharap dapat meneruskan momentum dan kerjasama jangka panjang dengan LTI.”

Kerjasama LTI dan Snowflake menggabungkan kepakaran pemodenan & transformasi data LTI yang terbaik dengan seni bina inovatif Snowflake, model penggunaan yang unik dan kebolehupayaan skala yang hampir tiada had. Dengan penghijrahan awan automatik dan rangka kerja pemodenan, LTI Canvas PolarSled merupakan pembeza utama dalam memacu migrasi Snowflake. Ia membolehkan perusahaan dengan penghijrahan pantas data awan mereka kepada platform tunggal dan bersepadu Snowflake dengan cara yang cekap dan berisiko rendah.

LTI dan Snowflake telah bersama-sama menghasilkan banyak transformasi yang berjaya untuk pelanggan di seluruh dunia dan perkongsian ini melengkapkan aspirasi pertumbuhan kedua-dua buah syarikat yang terus meningkat.

LTI (NSE: LTI) ialah sebuah Syarikat perunding teknologi dan penyelesaian digital global yang membantu lebih 400 pelanggan berjaya dalam menghubungkan dunia. Dengan operasi di 32 buah negara, kami berusaha keras untuk pelanggan kami dan mempercepatkan transformasi digital mereka dengan platform Mosaic LTI yang mendayakan perjalanan mudah alih, sosial, analitik, Internet Benda dan awan mereka. Ditubuhkan pada 1997 sebagai syarikat subsidiari Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perniagaan yang paling kompleks dalam semua industri. Setiap hari, pasukan kami yang terdiri daripada lebih 30,000 warga LTI membolehkan pelanggan kami meningkatkan keberkesanan operasi perniagaan dan teknologi mereka dan memberikan nilai kepada pelanggan, pekerja dan para pemegang saham mereka. Untuk maklumat lanjut, sila layari www.lntinfotech.com atau ikuti kami di @LTI_Global

Keywords: Computer Software Computer/Electronics Internet Technology Outsourcing Businesses Telecommunications Contracts Data Analytics


Grab Menasihati Pengguna Untuk Rancang Perjalanan Awal Selepas 12 Julai

Seperti yang diketahui umum, undang-undang baharu e-hailing bakal dilaksanakan bermula 12 Julai ini. Namun yang menjadi kegusaran adalah hanya 10% pemandu Grab yang aktif berjaya memiliki lesen PSV.

Justeru, Grab menasihati pengguna agar merancang perjalanan dengan lebih awal untuk mengelak sebarang masalah.

Setiap hari, pemandu aktif akan menerima 1 juta tempahan perjalanan. Secara puratanya, penumpang boleh mendapatkan Grab mereka dalam tempoh 6 minit, namun semuanya mungkin akan berubah 12 Julai.

Kami menjangkakan pengurangan rakan kongsi pemandu yang aktif di jalan raya. Dengan permintaan untuk e-hailing yang semakin meningkat namun pemandu yang sedikit, pengguna akan terasa kesannya apabila terpaksa menunggu lama terutamanya ketika waktu kemuncak atau ketika hari hujan.

Ketika ini kami menasihati penumpang agar merancang perjalanan mereka. Antara yang boleh mereka lakukan adalah seperti berikut:

Sebelum ini beberapa rungutan daripada pemandu separuh masa yang perlu diberikan perhatian antaranya adalah mencari masa untuk mencari masa untuk menyelesaikan proses dalam jangka masa yang terhad sambil menyesuaikan kerja sepenuh masa dan Kesukaran menavigasi melalui proses permohonan merentasi pelbagai pihak berkuasa.


Acer XR382CQK – Monitor 37.5” 21:9 UltraWide QHD+ Berharga RM4,999

Paparan visual adalah salah satu faktor yang penting untuk dititik beratkan, mana tidaknya jika CPU sudah dibeli dengan harga mencecah lima angka Ringgit Malaysia, ia sepatutnya dipadankan dengan monitor yang jauh lebih baik.

Dalam pelancaran produk terbaru Acer baru-baru ini, mereka telah memperkenalkan Acer XR382CQK sebuah monitor yang hadir dengan skrin melengkung UltraWide bersaiz 37.5 inci dengan nisbah 21:9. Paparan ini dapat menghasilkan resolusi setinggi 3840 x 1600p QHD+ menerusi bingkai yang sangat nipis.

Antara ciri menarik yang diintegrasikan bersama ialah Picture-by-picture (PBP) dan Picture-in-picture (PIP) membolehkan pengguna melihat dua paparan yang berbeza dalam satu-satu masa. Melalui fungsi AMD Adaptive-Sync, monitor ini akan menyeragamkan kad grafik untuk kelancaran dalam bermain game atau menonton video.

Acer XR382CQK didatangkan dengan pelaras 6-paksi dan 100% sRGB untuk gamut warna. Ia sekaligus memberikan warna yang tepat dan nyata semasa melakukan kerja suntingan gambar mahupun video. Monitor ini dikuasakan dengan 7W dwi-speaker DTS Sound bertujuan memberikan pengalaman hiburan yang lebih imersif kepada pengguna.

Acer juga mementingkan penjagaan mata, dengan adanya penapis BlueLightShield dan Flicker-less, ia akan mengurangkan sinaran biru pada mata malah akan mencegah daripada keletihan dan penat.

Monitor Acer XR382CQK ditawarkan pada harga RM4,999 dan akan berada di pasaran tempatan tidak lama lagi.


Sony Dikhabarkan Akan Menghasilkan PlayStation 4 Versi Baru

Beberapa sumber melaporkan bahawa Sony sedang membangunkan PlayStation 4 versi baru yang mampu memainkan permainan beresolusi 4K. Sebilangan pembina permainan dilaporkan telah membocorkan nama tidak rasmi konsol ternaru itu, berkemungkinan besar ia akan dikenali sebagai PlayStation 4.5. Konsol ini dikatakan akan memuatkan pemproses grafik yang lebih hebat bagi membolehkan anda bemain permainan 4K dan disambungkan ke uniy PlayStation VR.

Namun sehingga kini Sony masih belum memberikan apa-apa maklumat rasmi berkenaan desas desus ini, tetapi berdasarkan tren permainan video sekarang, tidak mustahil jika syarikat seperti Sony dan Microsoft menghasilkan konsol baru bagi memenuhi kemahuan pengguna yang inginkan permainan beresolusi tinggi. Selain itu perkembangan teknologi VR yang semakin pesat akan menjadi faktor pendorong kepada penghasilan konsol baru.


Comviva Capai Pensijilan Keakuran API Terbuka TM Forum untuk Suit Sistem Sokongan Perniagaan

NEW DELHI, 17 Ogos 2020 /PRNewswire/ — Comviva, peneraju global dalam penyelesaian mobiliti telah memperolehi “Pensijilan Keakuran API Terbuka”  TM Forum dengan Silver Badge untuk suit Sistem Sokongan Perniagaan (BSS). Comviva ialah antara peneraju industri dalam bilangan API Terbuka yang diperakui dengan sejumlah lima pensijilan – Pengaktifan dan Konfigurasi Perkhidmatan; Pemesanan dan Pengurusan; Pengurusan Inventori Perkhidmatan; Pengurusan Masalah Tiket dan Pelanggan.

Suit BSS Comviva ialah sistem sokongan perniagaan yang menyeluruh dan hujung-ke-hujung yang mengendalikan keseluruhan persediaan pengendali, membolehkan pengurusan sumber pengendali yang lebih cekap, menyelaraskan aktiviti operasi dan memberi sokongan seumur hidup kepada rangkaian pengendali dan pangkalan pelanggan. Dengan menggunakan antara muka bersatu yang biasa merentasi pelbagai aktiviti operasi, penyedia perkhidmatan ini dapat menguruskan kitaran hayat pelanggan mudah alih yang lengkap. Pandangan operasi disatukan tunggal yang disediakan oleh suit BSS membolehkan pengendali memberi keutamaan yang bersesuaian terhadap permintaan pelanggan dan memenuhi jangkaan pelanggan.

Atul Madan, Naib Presiden Eksekutif & Ketua Pegawai Operasi, Kandungan Digital dan BSS di Comviva berkata, “Kami teruja dapat menjadi antara peneraju industri dalam bilangan API Terbuka yang diperakui oleh TM Forum dengan sejumlah lima pensijilan. Tatkala industri telekomunikasi global mengalihkan fokusnya ke arah pendigitan, pensijilan menjadi satu kemestian bagi pengendali mengikuti perubahan ini. Untuk melakukannya, pengendali harus fokus pada peningkatan pengalaman pelanggan, menawarkan perkhidmatan bukan tradisional dan mengurangkan masa ke pasaran sambil memastikan inovasi produk.”

“Suit BSS kami ialah satu penyelesaian bagi pengurusan perhubungan pelanggan (CRM) yang pra-bersepadu, boleh diperluas dan tertumpu bagi pengendali mudah alih. Ia menawarkan keandalan, dan menyokong sebarang rangkaian, kaedah pembayaran dan model penghantaran yang memastikan masa yang lebih cepat untuk dipasarkan. Struktur modularnya memberikan kebebasan kepada pengendali mudah alih untuk memilih satu modul mengikut keperluan perniagaan mereka,” tambah Atul lagi.

George Glass, Ketua Pegawai Teknologi, TM Forum berkata, “Kami mengucapkan tahniah kepada Comviva atas Pensijilan Keakuran API Terbuka. Pensijilan ini menunjukkan bahawa Comviva telah berjaya menyelesaikan perlaksanaan lima API Terbuka agar rakan kongsi, klien dan pembekal mereka dapat melihat pengesahan keakuran API mereka. Program API Terbuka TM Forum ini telah berkembang dengan ketara sejak penubuhannya 5 tahun yang lalu. Hari ini, API Terbuka telah digunakan oleh lebih daripada 1600 syarikat dan 15,000 individu. Manifesto API Terbuka ditandatangani oleh 63 syarikat dan API Terbuka ini dilaksanakan di seluruh dunia.”

Keywords: Commercial Real Estate Computer Networks Computer Software Computer/Electronics Internet Technology Real Estate New products/services Data Analytics


Apple Mungkin Mengadakan Acara Istimewa Penghujung Mac Ini – Perkenal iPhone 9 (SE 2) Pada April?

Tersebar khabar angin mengatakan Apple dalam perancangan mengadakan acara istimewa pada musim bunga. Laporan yang memetik sumber-sumber berkata ia dijangka pada penghujung bulan Mac ini. Pada masa sama, Apple juga dilaporkan bakal melepaskan iPhone 9 (atau mungkin juga dikenali sebagai iPhone SE 2) pada 3 April kelak.

Jika benar Apple mengadakan acara isitimewa pada penghujung Mac dan melepaskan iPhone 9 pada 3 April, ramai mula berspekulasi iOS 13.4 akan dikeluarkan pada minggu yang sama. iOS 13.4 termasuk ciri-ciri baru seperti perkongsian folder iCloud Drive, pelekat Memoji baru dan banyak lagi. So, kita tunggu!


OPPO A71 (2018), Model Peningkatan Versi Sebelumnya!

Bulan September tahun lepas, OPPO Malaysia telah memperkenalkan model A71 secara rasmi di pasaran tempatan dengan harga jualan adalah RM858. Terbaru, OPPO telah memperkenalkan model A71 edisi 2018 dengan beberapa spesifikasi yang telah dipertingkatkan berbanding model sebelumnya.

Menawarkan pemproses Snapdragon 450 yang hadir dengan GPU Adreno 506, ia turut menyokong Octa Core berkelajuan 1.8GHz. Selain itu, peranti ini turut menjanjikan peningkatan sebanyak 12.5% berbanding model sebelum ini.

Masih mengekalkan paparan skrin berukuran 5.2 inci beresolusi 1280 x 720 piksel dengan memori dalaman 16GB, sayangnya RAM telefon pintar ini telah direndahkan kepada 2GB berbanding 3GB pada model sebelum ini.

Bukan itu sahaja, penggambaran juga dikekalkan iaitu kamera utama 13 Megapiksel dengan aperture f/2.2, manakala kamera swafoto pula beresolusi 5 Megapiksel yang hadir dengan ciri A.I Beauty Recognition Technology.

Buat masa sekarang, masih belum ada sebarang maklumat bila telefon pintar ini akan menjengah pasaran tempatan. Sama-sama nantikan!


Jerayawara Jualan Pertama HONOR View20 Terima Sambutan Luar Biasa!

HONOR baru sahaja memperkenalkan HONOR View20 pada harga bermula RM1,999 (6GB+ 128GB) dan RM2,499 (8GB+256GB). Seiring itu, HONOR hari ini mengadakan roadshow besar-besaran sempena jualan pertama mereka yang berlangsung di pusat beli belah 1 Utama, Petaling Jaya.

Menambahkan keceriaan, HONOR turut menawarkan sejumlah hadiah istimewa untuk pembeli yang terawal beratur! Hadiah istimewa tersebut termasuk : HONOR Watch Magic, HONOR backpack, HONOR Band 4 dan banyak lagi! (Ketersediaan terhad).

Roadshow ini ternyata berjaya “menarik” ramai peminat setia HONOR yang dilihat beratur panjang, Bahkan, terdapat juga pengunjung yang beratur seawal malam tadi! Ini jelas menyaksikan HONOR kini mencapai skala terbaik dalam menetapkan rekod baru untuk HONOR View20.

Bagi yang berminat, telefon ini tersedia dalam tiga pilihan warna iaitu Sapphire Blue & Midnight Black untuk versi 6GB + 128GB pada harga RM1,999, manakala Phantom Blue untuk versi Moschino 8GB + 256GB pada harga RM2,499.

Jangan lupa juga ajak ahli keluarga dan kawan-kawan memeriahkan roadshow besar-besaran HONOR okay! 26 hingga 27 Januari di tingkat bawah Pusat Beli-Belah Highstreet @ 1 Utama!


Dapatkan vivo Y95 Pada Harga RM999 Dengan Hadiah Percuma

Bermula dari 19hb Januari, anda boleh membeli vivo Y95 berwarna edisi Aurora Red pada harga RM999 di semua kedai konsep vivo dan pengedar sah. Setiap pembelian peranti ini juga akan mendapat percuma sebuah vivo backpack edisi terhad.

vivo Y95 hadir bersama paparan skrin Halo FullView™ berukuran 6.22 inci, nisbah skrin-ke-kerangka mencapai sehingga 88.6%. Rekaan seperti titisan air ini terletak sebuah kamera swafoto beresolusi 20MP yang menyokong ciri AI swafoto, sementara panel belakang terletak 13MP + 2MP kamera utama.

Y95 boleh menjalankan pelbagai aplikasi dengan mudah dan lancar, semua ini bergantung kepada RAM 4GB dan pemproses Octa-core Qualcomm Snapdragon dengan reka bentuk 12nm. ROM 64GB juga memberikan anda kebebasan yang mencukupi untuk menyimpan apa sahaja yang anda inginkan tanpa risau ruangan storan.

Bateri berkapasiti 4,030mAh dilengkapi dengan sistem pengurusan kuasa pintar, Y95 beroperasi di bawah sokongan Android 8.1 Oreo dan antaramuka FunTouch OS 4.5.

Anda juga boleh dapatkan peranti ini di telco Hotlink serta laman e-dagang Lazada, maklumat selanjut boleh klik pautan di bawah.


Menjawab Panggilan & Mendengar Muzik Kualiti Hebat Dengan Jabra Halo Smart Wireless

Sudah biasa mendengar dengan kualiti audio berkualiti tinggi ketika mendengar muzik ataupun menjawab panggilan melalui earphone? Kini, anda boleh melakukan kedua-duanya sekali melalui Jabra Halo Smart Wireless dengan harga RM 399.

Selain boleh menjawab panggilan ketika sedang menikmati muzik kegemaran, panggilan terus boleh dijawab dalam kualiti audio terbaik walau di mana sahaja berada. Halo Smart Wireless juga secara automatik akan mengasingkan bunyi bising dan angin di persekitaran anda menerusi teknologi yang tersedia.

Istimewanya lagi, ia turut menyokong fungsi Siri dan Google Now hanya dengan satu sentuhan sahaja. Menawarkan masa berbual selama 17 jam serta masa untuk mendengar muzik selama 15 jam, ia boleh dipadankan dengan dua peranti serentak menerusi teknologi inovatif, Multiuse.

Muat turun aplikasi Jabra Assist untuk memantau beberapa perkara penting Halo Smart Wireless.


AMS and Revature melancarkan kerjasama strategik untuk menangani kekurangan kemahiran teknologi dan meningkatkan kepelbagaian dalam tenaga kerja melalui inisiatif kemahiran bertaraf dunia

Gabungan tawaran ini memberikan pendekatan bersepadu yang unik dan memanfaatkan program pembangunan kemahiran teknologi yang membolehkan syarikat-syarikat membina keupayaan digital yang diperlukan untuk pekerja sedia ada atau akan datang

LONDON, 8 Mac 2021 /PRNewswire/ — AMS (dahulunya dikenali sebagai Alexander Mann Solutions), sebuah syarikat penyedia perkhidmatan penyumberluaran dan penasihat bakat global, mengumumkan kerjasama strategik dengan Revature, sebuah syarikat pembangunan bakat teknologi terkemuka. Pakatan baharu ini membolehkan para pelanggan menangani kekurangan kemahiran teknologi dengan memperluas kemahiran bakat baharu dan sedia ada bagi membolehkan organisasi bersaing dengan lebih baik dalam pekerjaan pada masa hadapan.

Ketika perubahan pantas menjadi norma masa kini, pewujudan tenaga kerja yang dibina untuk membawa perubahan memerlukan tumpuan yang lebih tinggi terhadap kemahiran berbanding jumlah pekerja serta penyelesaian bersama AMS dan Revature melengkapkan organisasi bagi melakukan perubahan ini. Kemahiran teknikal merupakan keperluan mutlak yang mendorong setiap perniagaan, namun set kemahiran digital sedang berubah dengan pantas dan menjadikannya semakin sukar bagi organisasi untuk bersaing dengan warga kerja mereka yang sedia ada atau mendapatkan bakat baharu daripada pasaran. Laporan Trend Perjawatan 2021 SIA (SIA Staffing Trends 2021) mengesahkan keperluan ini dengan melaporkan tentang kekurangan pengambilan pekerja yang berpengalaman berbanding permintaan serta “peningkatan pengawasan dan tekanan masyarakat terhadap organisasi bagi menangani kebolehkerjaan jangka panjang pekerja” sebagai faktor utama. Pergantungan kepada pengambilan bakat teknologi yang berpengalaman tidak lagi dapat menyokong keperluan ini — pilihan kemahiran mesti disepadukan dalam landskap pengambilan teknologi secara keseluruhan.

AMS dan Revature secara bersama-sama menangani keperluan kritikal ini untuk meningkatkan kemahiran bakat sedia ada dalam organisasi bagi menutup jurang kemahiran yang penting dan mengekalkan bakat melalui peluang untuk mobiliti dalaman. Kerjasama ini maju selangkah ke hadapan melalui pendekatan unik yang juga mengenal pasti bakat kerjaya awal dan meningkatkan kemahiran teknologi semasa bekerja sebagai bahagian yang penting dalam strategi pemerolehan bakat yang lengkap — memupuk pakar teknologi generasi seterusnya yang sesuai bagi setiap keperluan khusus organisasi. Gabungan kedua-dua taktik ini menyediakan alternatif strategik untuk bersaing dan “membeli” bakat digital berpengalaman yang mahal di samping mewujudkan peluang yang membawa kepada tenaga kerja yang lebih pelbagai dan inklusif.

David Leigh, Ketua Pegawai Eksekutif AMS mengulas tentang kerjasama tersebut:

“Kemahiran digital merupakan perubahan paling pantas di tempat kerja pada masa kini dan keupayaan untuk bersaing memberi kesan yang luar biasa terhadap prestasi perniagaan. AMS telah lama diiktiraf sebagai perintis dalam bidang pemerolehan bakat dan kami berbangga dapat bekerjasama dengan pelanggan untuk memperkuat strategi kakitangan mereka, terutamanya di tengah-tengah perubahan yang berterusan. Namun, kami juga menyedari bahawa tenaga kerja masa hadapan perlu memperbaharui dan meningkatkan kemahiran bakat mereka secara berterusan serta kerjasama kami dengan Revature akan mempercepat kemampuan kami dalam memberikan pendekatan holistik ketika kami menangani kekurangan kemahiran teknologi. Kami gembira dapat bekerjasama dengan sebuah organisasi yang mempercayai dan menyokong matlamat kami untuk membantu pelanggan mencapai ketangkasan tenaga kerja yang sebenar.”

Ashwin Barath, Ketua Pegawai Eksekutif yang juga Pengasas Revature berkata:

“Revature teruja untuk bekerjasama dengan AMS dalam usaha kami untuk menyediakan bakat kejuruteraan perisian peringkat kemasukan yang terbaik dan keupayaan transformasi tenaga kerja kepada peneraju industri dunia dan organisasi teknologi mereka. Keupayaan kami untuk membangun dan meningkatkan tenaga kerja pelanggan kami adalah tiada tandingan. Satu-satunya cabaran terbesar yang dihadapi oleh firma-firma yang berubah secara digital adalah untuk menarik bakat yang cemerlang dan memberi serta meningkatkan kemahiran tenaga kerja mereka yang sedia ada selaras dengan objektif strategik mereka. AMS and Revature menyahut cabaran ini dengan suatu kerjasama yang benar-benar unik yang memanfaatkan kekuatan dan jangkauan global setiap firma. Matlamat kami adalah untuk menjadi rakan kongsi bakat strategik pilihan kepada setiap syarikat yang percaya kepada modal insan dan keupayaannya untuk memantapkan organisasi teknologi dalam mengejar keunggulan persaingan.”

Sila hubungi: Vickie Collinge vickie@bluesky-pr.com +44 (0)1582 790705

Keywords: Banking/Financial Service Computer/Electronics Outsourcing Businesses Joint ventures New products/services STEM (Science，Technology，Engineering，Mathematics)


Naik Taraf Kepada SIM 4G Dan Sertai Kempen ‘RM1 Juta Tukar SIM 3G’ – Maxis

Sebagai sebuah syarikat telco yang bertanggungjawab kepada pelanggannya, Maxis menyeru pengguna SIM 3G mereka menukar kepada SIM 4G untuk menikmati rangkaian 4G terbaik di negara ini.

Maxis telah memperkenalkan kempen ‘RM1 Juta Tukar SIM 3G’ kepada pelanggan Maxis dan Hotlink, kempen ini secara automatik layak kepada pelanggan yang menukar SIM mereka di pusat Maxis atau peniaga Hotlink terdekat.

Terdapat tiga pusingan sepanjang tempoh kempen ini, pelanggan akan layak untuk mengambil bahagian ketiga-tiga pusingan selagi mereka belum menang. Ini bermakna pelanggan yang lebih awal lebih berpeluang untuk menang. Ketiga-tiga pusingan diadakan pada 3 Mei, 16 Mei dan 21 Mei 2017.

Berikut adalah cara-cara untuk mengambil bahagian dalam kempen ini:-


Flash 2 Catat Jualan Tertinggi Di Lazada, Menjadikannya Smartphone Paling Popular Di Asia Tenggara

Flash 2 yang telah dilancarkan pada Oktober 2015 telah mencatatkan sejarah peribadinya apabila mengungguli carta jualan tertinggi di Lazada pada Disember yang lalu, sekaligus menjadikannya sebagai smartphone paling popular di Asia Tenggara. Flash 2 juga turut dinamakan sebagai juara bagi kategori harga USD100 hingga USD150, yang mana meletakkannya di kedudukan selesa untuk pengguna yang mementingkan kualiti, ciri-ciri dan juga fungsi pada harga mampu milik.

Di dalam majlis makan malam yang diadakan ini juga, Yogi Babria selaku Pengarah Operasi E-dagang Flash turut mengumumkan berita baik untuk pemilik Flash 2 apabila ia bakal menerima dua aksesori terbaru iaitu penutup bateri dengan dua warna pilihan iaitu Rose Gold atau Mica White, dan juga lensa kamera khas untuk mod makro serta fish eye. Selain itu, model ini juga telah disahkan akan menerima kemas kini Android 6.0 Marshmallow pada masa akan datang dan akan turut dijual secara offline melalui lebih banyak pengedar yang sah.